Naveli su da su utvrdili da je zbog grube nepažnje službenika obezbeđenja koji je bio zadužen za praćenje ljudi koji borave na otvorenom prostoru Nikola Drecun ušao u krug za šetnju u kojem se nalazio Radulović.\n"Tom prilikom ga je fizički napao i naneo mu telesne povrede u vidu ubodnih rana. Protiv službenika obezbeđenja koji je napravio propuste u radu prikupljeni su dokazi i pokrenut je disciplinski postupak radi utvrđivanja njegove odgovornosti. Protiv pritvorenika N. D. pokrenut je disciplinski postupak, kao i protiv još četiri pritvorene osobe koje su ometale službenika obezbeđenja u vršenju službene radnje, a isti su izmešteni iz sobe u kojoj su boravili zajedno i smešteni u odvojene prostorije", napisali su iz UIKS-a.\nIstakli su da će UIKS u saradnji sa policijom i nadležnim tužilaštvom preduzeti sve radnje i mere u cilju utvrđivanja svih činjenica i okolnosti u odnosu na konkretni incidentni slučaj.\nPodsećanja radi, kako su izvestile crnogorske "Vijesti", Radulović je šetao takozvanim većim krugom u kojem se rekreiraju pritvorenici, kada je iz manjeg kruga za šetnju dotrčao Drecun i dva puta ga ubo u leđa.\n- Drecun nije savladao bilo kojeg stražara da bi došao do Radulovića - kazao je sagovornik "Vijesti".\nRadulović je i pre napada šetao sa cimerima iz svoje ćelije, a Drecun sa kolegama iz svoje sobe, među kojima su i navodni članovi kavačkog klana Radislav Gile Stanišić i Nemanja Zurovac. "Vijestima" je rečeno da je ista ekipa istovremeno već duže šetala odvojenim krugovima, ali ta informacija nije zvanično potvrđena.\n- Ekipa oko Drecuna imala je kada da organizuje napad, s obzirom na to da već duže šetaju jedni pored drugih, odvojeni zidom - kazao je jedan od sagovornika.\nU toku je suđenje Raduloviću koji se tereti za stvaranje kriminalne organizacije. Grupa kojoj navodno pripada, planirala je, prema optužnici, više likvidacija, među kojima i glavnog specijalnog tužioca Milivoja Katnića i njegovog sina.\nTada je kazao da iz principa ne želi da odgovara na pitanja tužilaštva, "jer je njihova optužnica zasnovana na lažnom iskazu svedoka saradnika". Radulović je u sudnici rekao i što misli o Katniću i njegovoj navodnoj vezi sa kavačkim klanom, objašnjavajući da je to rekao u neformalnom razgovoru tokom saslušanja kod specijalne tužiteljke.\nĐuričković je brat ubijenog Radomira Đuričkovića, ali i blizak prijatelj juče ranjenog Ranka Radulovića. Prema optužnici Specijalnog državnog tužilaštva, upravo Radulovićeva ekipa pokušavala je da napravi zasedu ubicama Đuričkovića, očekujući da će oni bežati starim putem preko Čeva.


Da li je deci mesto na društvenim mrežama? – KatarinaJonev.com\nOpasnosti na društvenim mrežama je mnogo\nKomunikacija sa nepoznatim ljudima i različiti oblici sajber nasilja koje deca trpe – od maltretiranja porukama neprikladnog sadržaja, vređanja po verskoj, rasnoj, seksualnoj osnovi, uznemiravanje, postavljanje lažnih informacija, grupa na društvenim mrežama u kojima je cilj ismejavanje – sve su to problemi na koje se nailazi. Na velikom broju sajtova i na društvenim mrežama postavljaju se nasilni i neprikladni sadržaji a svakako jedan od najtežih oblika ugrožavanja bezbednosti dece su pedofilija, zloupotreba u seksualne svrhe, mogućnost kidnapovanja i različitih ucena koje imaju posledice po fizičko i mentalno zdravlje napadnute dece. U porastu je i broj video igrica koje imaju krajnji cilj samopovređivanje dece i oduzimanje sopstvenog života.\nNovo (IT) doba i pravila igre\nKljučni igrač – roditelj\n← Bezbednost mladih na internetu\nTajni online život dece od koga roditelje boli glava →


NBS: Udovički je za nas i dalje u Telenor banci | Kamatica\nPočetna > vest > NBS: Udovički je za nas i dalje u Telenor banci\nNBS: Udovički je za nas i dalje u Telenor banci\nTekst objavljen: 14.08.2014 10:30\nZa Narodnu banku Srbije, kao i za Agenciju za privredne registre, ministarka državne uprave i lokalne samouprave Kori Udovički je član Upravnog odbora Telenor banke dok god je skupština banke ne razreši i o tome ne obavesti NBS, kažu u NBS.\nSaglasnost Narodne banke Srbije za imenovanje novog člana nije prepreka, niti uslov za razrešenje gospođe Udovički i banka može da je razreši u svakom trenutku, dodaju u NBS povodom napisa mogućem o sukobu interesa Kori Udovički, s obzirom da, prema podacima nadležnih institucija, osim položaja potpredsednice Vlade i ministarke obavlja i funkciju članice Upravnog odbora Telenor banke.\nU Telenor banci, međutim, tvrde da, u skladu sa Zakonom o bankama, tek po dobijanju saglasnosti NBS je moguće uneti promenu u APR. - Ministarka uprave i državne samouprave Kori Udovički nije član Upravnog odbora Telenor banke. Ministarka je 2. maja 2014. godine podnela ostavku na mesto nezavisnog člana Upravnog odbora Telenor banke i od tada ne učestvuje u radu Upravnog odbora, niti je primila naknadu. U skladu sa Zakonom o bankama, tek po dobijanju saglasnosti NBS je moguće uneti promenu u APR. U toku je procedura imenovanja novog člana Upravnog odbora koji će biti upisan u registru APR, po dobijenoj saglasnosti NBS - rečeno je Danasu u službi za komunikacije Telenor banke.\nU kabinetu Kori Udovički za Danas tvrde da je ona podnela ostavku u Telenor banci još pre tri meseca, odnosno pre preuzimanja dužnosti u Vladi. Isto je rečeno i u pomenutoj banci - da Udovički već tri meseca ne obavlja tu funkciju i ne prima naknadu.\nProblem je u tome što, uprkos činjenici da je od dana ostavke do danas prošlo više od tri meseca, na zvaničnim internet prezentacijama APR i NBS i dalje piše da je Kori Udovički u UO Telenor banke, što bi, da je istina, predstavljalo flagrantno kršenje zakona.\nU saopštenju NBS dalje se navodi da „predsednika i članove upravnog odbora banke imenuje i razrešava skupština banke, što znači da je potrebno da skupština razreši dužnosti i člana odbora koji je dao ostavku i da o tome obavesti NBS, nakon čega sledi brisanje člana iz Agencije za privredne registre i brisanje sa sajta NBS“.\n- U konkretnom slučaju, odluka je rukovodstva i akcionara Telenor banke da gospođu Udovički razreše istovremeno sa imenovanjem novog člana Upravnog odbora - zaključuje se u saopštenju NBS.\nKako su za Danas rekli u APR, "proverom u bazi registra privrednih subjekata Agencije za privredne registre, utvrđeno je da do ovog momenta nije podneta registraciona prijava za razrešenje člana Upravnog odbora Telenor banke Kori Udovički... Obaveza Telenor banke jeste da prijavi takvu promenu. Do sada nije zaprimljena“, rečeno je u APR.\nbanke udovički telenor telenor banka nbs Narodna banka Srbije


Ansambl Beogradski barok: Barokne radionice 2018 - Dan u Beogradu\nNaslovna » Izlasci » Muzika » Klasika » Ansambl Beogradski barok: Barokne radionice 2018\nAh Neša 6. novembar 2018. Klasika Postavite komentar\nZdruženi ansambl radionice koga čine članovi Beogradskog baroka, studenti i profesori Fakulteta muzičke umetnosti u Beogradu i đaci i profesori muzičke škole „Josip Slavenski“ izvešće remek-dela italijanskih baroknih kompozitora Korelija, Torelija, Durantea i Đeminijanija u žanru končerta grosa.\nProgram čine tematski povezana dela koja odlično predstavljaju popularan žanr koncertne muzike u Evropi krajem 17. i početkom 18. veka.\nBeogradska publika će imati jedinstvenu priliku da čuje izvođenje ovih dela u zvučno bogatom ansamblu i u kombinaciji savremenih instrumenata i kopija istorijskih instrumenata.\nBeogradski barok – Barokne radionice\nU okviru obeležavanja 15 godina od osnivanja ansambla, kao i u znak sećanja na svog osnivača Predraga Novovića (1936–2016), Beogradski barok inicirao je obnovu značajne obrazovne aktivnosti – „Barokne radionice“.\nRadionica se organizuje u saradnji sa Fakultetom muzičke umetnosti u Beogradu i muzičkom školom „Josip Slavenski“ kao eho proslave 80 godina od osnivanja ove dve važne muzičke institucije na kojima je Novović osnovao i godinama vodio „Baroknu radionicu“. (danubeogradu.rs)\nTagovibarok beogradski barok izlasci jesen u beogradu klasika muzika skc za dž\nPrethodni Srpske đakonije za vikend\nSledeći Koncert Lus Kasal: Visoke potpetice na snegu


Jačanje ekonomske saradnje Srpske i Crne Gore - INFORMACIJA JE KAPITAL - Capital.ba\nJačanje ekonomske saradnje Srpske i Crne Gore\n25. maj. 2012. 14:01 Objavljeno u OSTALO\nPODGORICA, Dobri politički odnosi Republike Srpske i Crne Gore su preduslov i dobra osnova za produbljivanje ekonomskih odnosa, zaključili su danas u Podgorici premijer Srpske Aleksandar Džombić i premijer Crne Gore Igor Lukšić.\nDžombić je istakao da je sa Lukšićem razgovarao o konkretnim ekonomskim projektima, o revitalizaciji putnog pravca Foča – Šćepan Polje, kao i saradnji kompanije iz Zvornika i Kombinata aluminijuma iz Podgorice.\n“Razgovorali smo o avio linijama Banjaluka – Tivat, i letovima između Banjaluke i Podgorice, i dalje u inostrane destinacije , kao što je Frankfurt”, rekao je Džombić.\nPremijer Srpske je ocijenio da je saradnja Republike Srpske sa Crnom Gorom dobra ali da može biti podignuta i na viši nivo, na obostrano zadovoljstvo građana Srpske i Crne Gore.\n“Saradnja ministarstava funkcioniše dobro, ostvarena je saradnja u zdravstvenom sistemu, u institucijama kulture i obrazovanja, između finansijskih institucija i u svim drugim oblastima”, rekao je Džombić.\nOn je dodao da je sa Lukšićem razgovarao i o problemima raftera na Tari.\n“Dogovorili smo se da predložimo sporazum, da omogućima saradnju rafting klubova iz Srpske i Crne Gore”, kazao je Džombić. Prema njegovim riječima, sa crnogorskim premijerom razgovarao je i o saradnji u energetskom sektoru.\nLukšić je nakon sastanka sa Džombićem rekao novinarima da su politički odnosi Republike Srpske i Crne Gore izuzetno dobri i da su danas produbljeni konkretnim razgovorima o ekonomskim temama.\n“U budućem periodu treba raditi na ekonomskom sadržaju naših odnosa. Ono što je nama interes u odnosima sa BiH i Republikom Srpskom je da prije svega produbimo ekonomsku saradnju u oblasti saobraćaja, energetike, turizma i komunikacijskih veza”, rekao je Lukšić.\nPredsjednik Vlade Republike Srpske Aleksandar Džombić nastavlja posjetu Crnoj Gori učešćem na Devetom skupu lidera regiona Jugoistočne Evrope koji počinje večeras u Budvi. Srna\nKljučne riječi: aleksandar dzombic, crna gora, igor luksic, republika srpska, top, vazno\nJačati političku i ekonomsku saradnju Srpske i Poljske


Četvrtak, 30 Avgust 2018 18:00\nUdruženje muzičara SAX Vršac, u okviru Vršačkog kulturnog leta, organizuje promociju dečijeg muzičkog festivala „Pevajmo srcem“.\nPromocija će biti održana 30. avgusta u 18h, u bašti Doma vojske. Učestvuju solisti i hor „Raspevano srce“ koji će održati koncert dečijih zabavnih pesama, uz podršku „Akro dens studija – Super star“. Promocija će ujedno imati i humanitarni karakter pridružujući se na taj način akciji „Za Magdalenu".\nDEČIJI HOR „RASPEVANO SRCE“\nDečiji hor „Raspevano srce“ postoji od oktobra 2016. godine. Osnivač i rukovodilac hora je profesor Sonja Matanov-Jerković, a hor radi pod okriljem Udruženja muzičara „Saks“.\nČlanovi hora su deca predškolskog i školskog uzrasta. Kroz pevanje u horu oni pre svega promovišu dečiju muziku i dečije pevanje. Takođe, neguje se saradnja i druženje među članovima, timski duh, pravilan odnos prema muzičkim vrednostima, jača se samopouzdanje, ali se istovremeno i na stručan način razvijaju dečije vokalne sposobnosti.\nHor „Raspevano srce“ nastao je kao hor koji je pratio soliste na dečijem festivalu. Nakon prvog nastupa na festivalu „Pevajmo srcem“ 2017. usledili su brojni nastupi: gostovanje na koncertu „Raspevanih profesora“, u okviru manifestacije „Širimo osmeh gradom“ 2017. i 2018., otvaranje igrališta za decu sa hendikepom udruženja „Parakvad VŠ“,na Gradskom trgu u okviru Kulturnog leta 2017., koncert hora u okviru dečijeg programa „Grožđebala“, Novogodišnji koncert hora u Kulturnom centru, nastup na humanitarnoj dodeli paketića deci iz udruženja „Otvoreno srce sveta“, nastup u okviru humanitarne akcije „Pomoć prijatelja“, na festivalu „Pevajmo srcem“ 2018. i na otvaranju „Stop šopa“ u Vršcu.\n« Koncert Muzičkog centra „Zvončići“\tPrvoaprilski koncert Muzičkog centra „Zvončići“ »\nVi ste ovde: Home Video galerija Koncerti Promocija dečijeg muzičkog festivala „Pevajmo srcem“.


Blog – Page 2 – AvioKarte 4 U\nNova evropska vazduhoplovna grupacija!\nOctober 29, 2018 aviokarte Comments 0 Comment\nČetiri Poljske kompanije iz oblasti avio saobraćaja su se udružile u jedinstvenu grupaciju na čelu sa LOT Polish Airlines, koja uključuje i tehniku i zemaljsko opsluživanje. Naime, Lot Aircrafte Maintenance Service i LS Technice kompanije za održavanje aviona i LS Airport Service-kompanija za zemaljske usluge sačinjavaju ovu grupaciju zajedno sa avio kompanijom LOT. Ova grupacija će se zvati PGL i ugledaće se na stare evropske grupacije kad što su IAG-pod vođstvom British Airways, KLM grupa i Lufthansa grupacija. via GIPHY\nQatar airways od sada i na srpskom i sa novom destinacijom!\nSeptember 8, 2018 aviokarte Comments 0 Comment\nDa Nang, Vijetnam – nova destinacija u mreži letova Qatar Airways-a Sa zadovoljstvom vas obaveštavamo da će od 19. decembra 2018. godine Qatar Airways leteti ka još jednoj destinaciji jugoistočne Azije – Da Nang, Vijetnam (DAD). Redovno saobraćanje letova DOH-DAD i DAD-DOH u vremenima koje možete pronaći u vašim rezervacionim sistemima obavljaće Boeing 787 – Dreamliner. Sve dodatne detalje u vezi lansiranja nove destinacije možete pronaći i u globalnom saopštenju za medije na stranici: https://www.qatarairways.com/en/press-releases/2018/DaNang.html Qatarairways.com od 5. septembra na…


Reforma železnice: privatizacija profita – socijalizacija gubitaka – Bilten\nDarko Vesić / 31.03.2015. 30.03.2015.\nSredinom mjeseca potpredsjednica Vlade Srbije Zorana Mihajlović najavila je skori početak rekonstrukcije Železnica Srbije (ŽS) podjelom na četiri nova poduzeća, s navodnim ciljem smanjenja troška koji sustav željezničkog prometa predstavlja za državni proračun. No model podjele cjelovitog sustava na nekoliko tvrtki nije nov, a rezultati takvih reformi u drugim zemljama daleko su od pozitivnih za javni interes.\nNa osnovu Memoranduma o finansijskim i ekonomskim politikama dogovorenim sa Međunarodnim monetarnim fondom, Vlada Republike Srbije obavezala se da izvrši reorganizaciju četiri najveća javna preduzeća u Srbiji, kao jedan od uslova za odobravanje najnovijeg aranžmana. Pored promena koje očekuju Elektroprivredu Srbije, Srbijagas i preduzeće Putevi Srbije, na dnevnom redu se našla i reforma Železnica Srbije. Ovo preduzeće će pretrpeti organizacione i statusne promene, kako bi njegovo poslovanje bilo usklađeno sa modelom koji se primenjuje u Evropskoj uniji. Iako se za sada ovo pitanje izbegava, čini se da ishodište celog procesa predstavlja privatizacija Železnica. Uostalom, to je najavljeno još u ekspozeu premijera Srbije Aleksandra Vučića prilikom formiranja aktuelne Vlade.\nO reformi Železnica Srbije se govori još od početka 2000-tih, ali na tom planu nije mnogo toga urađeno. Svaka nova vlast obećavala je da će “posrnulog giganta podići na noge”, dok je u praksi samo menjala direktorski kadar i nastavljala sa politikom daljeg uništavanja ovog preduzeća. Budžetska sredstva su često nenamenski trošena, a tvrdi se da su samo u periodu od 2010. – 2013. Železnice pokradene za 14 miliona evra. Ovakva praksa se nastavlja i dalje, a poslednji u nizu primera predstavlja 99 miliona evra potrošenih na kupovinu 21 Štadlerova elektromotorna voza koji su se ispostavili kao neadekvatni za uslove domaćeg železničkog saobraćaja.\nMeđutim, čini se da su pritisci međunarodnih institucija doveli do toga da se tema reforme konačno nađe na dnevnom redu aktuelne Vlade. Kako navodi potpredsednica Vlade Srbije i Ministarka građevinarstva, saobraćaja i infrastrukture Zorana Mihajlović, osnovni cilj restrukturiranja jeste da se smanje budžetska izdavanja u vidu subvencija koja trenutno iznose više od 10 milijardi dinara godišnje, te da se zaustavi propadanje i od Železnica stvori održiva kompanija koja može normalno da funkcioniše i da državi donosi investicije i prihode.\nPo diktatu MMF-a\nNesumnjivo je da se ovo preduzeće nalazi u očajnom stanju. Trenutni dug iznosi oko 7,7 milijardi dinara, a pad produktivnosti je doveo do situacije da se kompletna subvencija, a i deo prihoda, troši isključivo na plate. Infrastruktura je u potpunosti devastirana, brojne deonice pruga su zatvorene, a mnoge jedva da su u operativnom stanju. Još od perioda SFRJ nije bilo adekvatnog ulaganja u opremu i vozni park. Putnički saobraćaj je drastično opao, a teretni učestvuje sa samo 10% u ukupnom prevozu domaće robe, dok je 1990. ta brojka iznosila 29%. Na osnovu ovoga jasno je da pitanje nije da li je Železnicama potrebna reforma, već na koji način će se ona sprovoditi i ko će od toga imati koristi. Međutim, čini se da će od modela koji je nametnut od strane MMF-a najmanje koristi imati radnici i poreski obveznici.\nPrema programu sa MMF-om, Vlada Srbije se obavezala da će u 2015. godini smanjiti izdavanja za Železnice u obimu od oko 0,05% BDP-a. Restrukturiranje će biti usredsređeno na racionalizaciju broja zaposlenih, optimizaciju mreže i prodaju dela imovine. Cilj toga je da se smanje troškovi, preduzeće skine sa tereta države i prodajom popune rupe u budžetu.\nKompanija će biti podeljena na preduzeće iz oblasti putničkog saobraćaja, teretni saobraćaj, preduzeće koje će se baviti infrastrukturom i na holding kompaniju. Iako je prva namera bila da se formiraju samo tri kompanije, gde bi prevoz robe i putnika ostao sjedinjen, ovakva zamisao nije naišla na odobravanje međunarodnih institucija koje su zahtevale da se putnički i teretni saobraćaj razdvoje. Pretpostavka je da će se tako u sledećem koraku lakše izvršiti privatizacija dela kompanija – svakako onih koje budu ostvarivale dobit.\nTome će doprineti i to što će holding kompanija na sebe preuzeti višak zaposlenih i sva dugovanja, dok će ostala preduzeća praktično početi od nule. Sektor teretnog saobraćaja bi do 2018. godine trebalo u potpunosti da bude skinut sa sistema subvencija, dok će se novac još uvek izdvajati za prevoz putnika.\nSudar sa realnošću\nŠto se tiče infrastrukture, plan je da se otpočne sa naplatom naknade za upotrebu železničke infrastrukture te da se u što skorije vreme sprovede liberalizacija tržišta, čime bi se omogućilo uvođenje konkurencije. Ovo znači da će pruge biti otvorene za saobraćaj svim firmama koje zadovoljavaju odgovarajuće propise – uprkos trenutnim procenama da novoformirane nacionalne transportne kompanije neće moći da izdrže takvu tržišnu utakmicu.\nKao jedna od ključnih svari napominje se i smanjenje broja zaposlenih. Iako će se konačne brojke znati tek u septembru, već sada se predviđa da će broj radnika biti smanjen za gotovo 40%, sa trenutnih 18.000 na 11.000 zaposlenih. Ovo smanjenje bi trebalo da se izvrši tokom sledećih par godina putem odlaska radnika u penziju i prelaska na socijalni program. Na taj način povećaće se pritisci na državni budžet, pre svega kroz otpremnine i izdatke za nezaposlene.\nIskustva primene predloženog modela nam nažalost ocrtavaju krajnje sumornu sliku. Uprkos velikom ulaganju, nigde u Evropi nisu postignuti željeni rezultati. Štaviše, došlo je tek do povećanja troškova – razdvajanje kompanija otežava međusobnu komunikaciju, a zbog činjenice da železnice predstavljaju prirodni monopol (postoji ograničenje broja vozova koji istovremeno mogu proći jednom prugom) uvođenje konkurencije smanjuje efikasnost i dovodi do čestih kršenja sigurnosnih propisa.\nJedan od najdramatičnijih primera primene ovakvog modela svakako predstavlja i slučaj reforme i privatizacije Željeznica Federacije Bosne i Hercegovine. Preduzeće je podeljeno na profitabilni i “gubitnički” deo, nakon čega je gotovo u tajnosti, i po veoma niskoj ceni, izvršena privatizacija dela koji je donosio prihode. Na kraju, uprkos ulaganju ogromnog novca poreskih obveznika, Federacija BiH je praktično ostala bez svog železničkog transporta. I dok su privatni investitori profitirali, građanima su ostali dugovi i troškovi održavanja dotrajale infrastrukture. Slična je situacija i u slučaju Hrvatskih željeznica gde je privatizacija HŽ Carga kao najisplativijeg dela HŽ sustva lani neslavno propala, no i u Velikoj Britaniji gde je procenjeno da se godišnje gubi 1,2 milijarde funti kao rezultat fragmentacije i privatizacije.\nOno što dodatno uliva strah jeste to što je sličan model rascepkavanja kompanija i naknadne prodaje (ili koncesije) profitabilnih delova već neuspešno primenjivan i u slučaju nekih domaćih kompanija, kao što su JAT ili GSP. U svim ovim primerima sklapani su nepovoljni ugovori (najčešće nedostupni za javnost) koji dovode do privatizacije profita i socijalizacije gubitaka.\nZbog visokih troškova potrebnih za održavanje i unapređivanje infrastrukture, železnice svuda u svetu zavise od subvencija. Stoga, liberalizacija tržišta za preduzeće koje se nalazi u ovakvom stanju može da ima samo negativne posledice – bilo da dođe do privatizacije profitabilnih delatnosti, ili da prosto nacionalni železnički prevoznik izgubi trku u oštroj konkurenciji, građani Srbije će ostati bez jako bitnog javnog servisa, potencijalno važnog izvora prihoda i velikog broja radnih mesta, a sa ogromnim dugovima i troškovima održavanja.\nZato, uprkos svim obećanjima koja se mogu čuti od strane Vlade Republike Srbije o “skidanju gubitaša sa državnih pleća”, reforme koje se sprovode u Železnicama otvaraju put za zadovoljenje interesa vlasnika kapitala, dok će malo toga dobrog doneti stanovništvu Srbije. Srž problem ne leži u “malverzacijama” i “neodgovornom vođenju kompanije” – mada su ovi faktori svakako doprineli katastrofalnoj situaciji u kojoj se Železnice Srbije nalaze. Osnova problema leži u strukturnim uslovima koji proističu iz dominacije tržišne logike i pristajanja na diktat interesa privatnog kapitala.\nU cilju privlačenja investitora, vlast najčešće vrlo jeftino prodaje potencijalno veoma profitabilne sektore. Umesto da se radi na sprovođenju reformi koje bi omogućile pokretanje proizvodnje, i na taj način uticale na otvaranje novih radnih mesta i dalji razvoj ekonomije, vladina politika nas sve više vodi u ralje zavisnosti od kapitala. Investitorima tako ostaje moć da ucenjuju i nameću uslove u cilju povećanja svog profita, dok društvu ostaju dugovi, rast nezaposlenosti i sve bezizlaznije stanje.


Naucnici: Mesec ima dovoljno kiseonika za 8 milijardi ljudi\nTanjug 13. novembra 2021. 13:30\nVAŠINGTON – Atmosfera na Mesecu ne sadrži dovoljno kiseonika za život ljudi, ali ispod njegovog stenovitog sloja postoji dovoljno kiseonika da omogući život osam milijardi ljudi, pokazuje najnovije istraživanje.\nIstaknuti naučnici predvođeni Džonom Grantom tvrde da Mesec sadrži mnogo minerala koji su usko povezani s kiseonikom te da bi se ispod površinskog stenovitog sloja pod nazivom regolit moglo nalaziti dovoljno kiseonika za preživljavanje osam milijardi ljudi u periodu od 100.000 godina.\nNaučni proračuni su bazirani na podatku da je čoveku potrebno 800 grama kiseonika dnevno kako bi preživeo, a regolit je dubok oko 10 metara. Mesečev regolit je sačinjen 45 posto od kiseonika, koji je čvrsto vezan za minerale poput silicijuma, aluminijuma te oksida gvožđa i magnezijuma, prenose agencije.\nKako bi kiseonik bio dostupan, potreban je proces ekstrakcije koji je jednostavan. Taj sistem troši puno energije, a kako bi bio održiv, morao bi imati podršku solarne energije ili drugih izvora energije dostupne na Mesecu.\nAustralijska svemirska agencija i američka svemirska agencija NASA su u oktobru potpisale ugovor o slanju rovera na Mesec s ciljem prikupljanja mesečevog kamenja i pokušaja ekstrakcije kiseonika iz njega.\nNaučnik je govorio i o razvoju eksperimentalnog reaktora s belgijskom kompanijom kako bi se unapredio proces stvaranja kiseonika elektrolizom. Nova tehnologija bi mogla biti poslata na Mesec do 2025. godine u sklopu misije Evropske svemirske agencije bazirane na korišćenje resursa.


Pokrajinska vlada pozvala Vladu Srbije da povuče sporni zaključak o zemljištu | Autonomija\nPokrajinska vlada pozvala Vladu Srbije da povuče sporni zaključak o zemljištu\nLokalne samouprave da ne prihvate sporni zaključak jer je protivzakonit\nPokrajinska vlada pozvala je danas Vladu Srbije da stavi van snage zaključak od 11. marta ove godine, u kom se lokalnim samoupravama preporučuje da se uzurpatorima državnog poljoprivrednog zemljišta dozvoli da do 1. maja prijave svoju uzurpaciju, te da se sa njima zaključi vansudsko poravnanje.\nPokrajinska vlada je ocenila da ovom preporukom Vlada Srbije podstiče nezakonito zauzimanje poljoprivrednog zemljišta, umesto da se insistira na postupku i uslovima koji su propisani Zakonom o poljoprivrednom zemljištu, navodi se u saopštenju za javnost sa sednice vojvođanske vlade.\nPokrajinska vlada pozvala je predsednike opštine i gradonačelnike u Vojvodini da, vodeći računa o zakonitosti, ne prihvate sporne preporuke Vlade Srbije.\nVlada je pozvala i Ministarstvo poljoprivrede i zaštite životne sredine da izvesti javnost o tome ko su uzurpatori poljoprivrednog zemljišta u državnoj svojini na teritoriji Grada Sombora, te da se protiv njih preduzmu zakonom propisane mere.\nPokrajinska vlada je podsetila da su početkom ove godine na teritoriji Grada Sombora nepoznata lica uzurpirala oko 5.300 hektara poljoprivrednog zemljišta u državnoj svojini, o čemu je obavešteno Ministarstvo poljoprivrede, ali ono nije preduzelo zakonom propisane mere, što je izazvalo uznemiravanje javnosti.\nVojvođanska vlada je zatražila i da resorno republičko ministarstvo bez odlaganja pristupi izradi novog Zakona o poljoprivrednom zemljištu, jer se postojeće rešenje, već na prvom koraku, pokazalo kao veoma loše.


UNS: Na zakonu rade i udruženja koja nemaju sajt i ne znaju koliko imaju članova\nVesti Autor:Beta08. jul. 202121:15 > 22:34\nUdruženje novinara Srbije (UNS) i medijske asocijacije i koalicije upozorile su da na izmenama i dopunama zakona o javnom informisanju i medijima rade i predstavnici organizacija koje su kako su naveli, "najbrojnije u komisijama za raspodelu budžetskog novca, ali nisu prepoznate u zaštiti novinarskih i medijskih prava i sloboda".\nUNS, Koalicija za slobodu medija i Asocijacija nezavisnih elektronskih medija (ANEM) naveli su u zajedničkom saopštenju da su odlukom ministarke kulture i informisanja Maje Gojković, u sastav Radne grupe za izradu nacrta zakona ušli predstavnici „novinskih udruženja“, koja, kako se navodi, nemaju kontakt podatke niti znaju koliko članova imaju.\n„Neke od organizacija poput Prounsa, Komneta, Društva novinara Srbije, Asocijacije radio televizija Srbije, Društva novinara Vojvodine i Udruženja medija i medijskih radnika nemaju aktivne veb sajtove, ne mogu da kažu koliko članova imaju, odnosno koje organizacije ulaze u sastav udruženja, a isti ljudi kao funkcioneri u jednim organizacijama, pojavljuju se i u drugim“, stoji u saopštenju.\nDodaje se da u obrazloženju odluke ministarke kulture piše da su pozivi za dostavljanje predloga za članove Radne grupe upućeni „organizacijama civilnog društva za koje se smatra da mogu doprineti izradi Nacrta zakona“.\n„Bliži kriterijumi koje te organizacije treba da ispune nisu navedeni, kao ni kome je sve poziv dostavljen. Nismo saznali ni ko eventualno nije ušao u sastav Radne grupe, a dostavio je predlog za svog predstavnika. Znamo da su u sastav Radne grupe izabrana 34 predstavnika, kako u odluci piše, državnih organa, institucija, novinarskih i medijskih udruženja“, piše u saopštenju.\nMinistarstvo kulture i informisanja: Nemamo nameru da delimo i etiketiramo na podobne i nepodobne\nMinistarstvo kulture i informisanja saopštilo je da nema nameru da deli novinare i novinarska udruženja, niti da odvaja podobne ili etiketira nepodobne u vezi sa učešćem u izradi nacrta zakona o izmenama i dopunama Zakona o javnom informisanju i medijima.\nIz ministarstva su naveli da su pri obrazovanju Radne grupe za izradu tog akta imali u vidu odredbe zakona o planskom sistemu koji između ostalog predviđa da nadležni predlagač može, imajući u vidu rezultate konsultacija koje sprovodi tokom izrade dokumenta javnih politika, da donese odluku da u radnu grupu za izradu predviđenog dokumenta uključi reprezentativne predstavnike zainteresovanih strana i ciljnih grupa.\n„U skladu sa navedenom odredbom Ministarstvo kulture i informisanja je uputilo poziv državnim organima, institucijama, novinarskim i medijskim udruženjima, kao i organizacijama civilnog sektora za koje je smatralo da mogu da doprinesu izradi nacrta zakona o izmenama i dopunama zakona o javnom informisanju i medijima“, stoji u saopštenju.\nNavodi se da je poziv za dostavljanjem predloga imena članova upućen najpre državnim organima i institucijama u čijoj se nadležnosti nalaze pojedini delovi zakona na kojim će radna grupa raditi dok su ministarstvu novinarska i medijska udruženja uputila inicijativu za učešćem u radu Radne grupe za izradu nacrta zakona.\n„U skladu sa tim Ministarstvo kulture i informisanja je prihvatilo njihovu inicijativu i samoinicijativno pozvalo Fondaciju Slavko Ćuruvija, Fond za otvoreno društvo i Transparentnost Srbije da uzmu učešće u radu, od kojih je samo organizacija Transparentnost Srbije dostavila svoj predlog“, piše u saopštenju.\nmedijiMinistarstvo kulture i informisanjaUdruženje novinara SrbijeUNSZakon o javnom informisanju i medijima


Čanak: "Utakmica sa ASVEL-om ima višestruki značaj" - Sportske.net\nČanak: "Utakmica sa ASVEL-om ima višestruki značaj"\nStrateg crno-belih tvrdi da duel sa ekipom ASVEL-a ima višestruki značaj, kao i da može da donese mnogo toga po pitanju plasmana.\nPartizanov plej ima dve ljubavi, obe imaju veze sa magijomLNB - Asvel sa 6-0 izlazi na megdan PartizanuOglasio se predsednik Partizana, znao je da će se ovo desiti, ali...Partizanu je podrška sada najpotrebnija, da li će ''Pionir'' opet biti ispunjen?Navijači Partizana od razočaranja od euforije u samo par sati - Da li će još jedan Amerikanac rešiti sve probleme?\nDrugu pobedu u grupnoj fazi Evrokupa košarkaši Partizana tražiće u duelu sa najtrofejnijim francuskim klubom.\nRekorder po broju titula u Francuskoj stiže u "Pionir", a trener Nenad Čanak ističe da duel sa ASVEL-om može mnogo toga da donese po pitanju plasmana.\n"Sutrašnja utakmica je veoma važna za obe ekipe jer može puno toga da donese po pitanju plasmana u narednu fazu Evrokupa. ASVEL je tim koji se zbog spleta okolnosti našao u šestom šeširu, inače spada među kvalitetnije ekipe u ovom takmičenju", rekao je Čanak za klupski sajt.\nCrno-beli imaju jednu pobedu na tri meča u Evrokupu, dok je ASVEL zabeležio trijumf više, a pritom ima skor 6-0 u francuskom šampionatu.\n"Fizički su jaki, imaju puno iskusnih igrača koji u datom momentu mogu da na terenu naprave razliku. Što se nas tiče, dobar rezultat sutra bi nam višestruko značio i daćemo sve od sebe da kroz 40 minuta košarke do njega i dođemo", poručio je Nenad Čanak.\nKapiten Novica Veličković veruje da crno-beli mogu do druge pobede uprkos tome što ih čeka okršaj sa izuzetno kvalitetnim rivalom.\n"Svesni smo kvaliteta protivnika i toga šta je potrebno da uradimo ukoliko mislimo da ih savladamo. Verujem da smo u stanju da ponovimo neke od dobrih igara iz ove sezone i da pred našim navijačima zabeležimo važnu pobedu", istakao je Veličković.\nUtakmica 4. kola Grupe C između Partizana i ASVEL-a igra se u utorak, 23. oktobra od 19 časova.


Virusolog Milanko Šekler: Nevakcinisanima kovid bolnica, da ih leče nevakcinisani lekari!\nVirusolog Milanko Šekler za N1 kaže da sa dosadašnjim odzivom na vakcinaciju od 50 odsto u Srbiji i nisu mogli da se očekuju bolji podaci od trenutnih o broju zaraženih i preminulih od koronavirusa. On ističe da mu ne laska to što je davno predvideo da će u septembru broj obolelih biti oko 4.000, ali da sada očekuje da će taj broj biti i mnogo veći. Šekler, rezigniran zbog slabog odziva na vakcinaciju kaže da predlaže i da nevakcinisani zdravstveni radnici dobiju kovid bolnicu i da tamo leče nevakcinisane građane "jer su oni njihov produkt".\nUpitan da li je ozbiljan kada iznosi taj predlog, Šekler potvrđuje i kaže da ti isti zdravstveni radnici ugrožavaju zdravlje pacijenata. „Šta ako zaraze nekog ko je na pregledu?“, pita Šekler u intervjuu za N1.\n„100 posto zaštita je strašna brojka, to u medicini ne biva, jasno je iz iskustava vekovnih iz medicine da nijedna vakcina nije štitila 100 posto, pa su mnoge bolesti iskorenjene“, rekao je virusolog.


Sve više tržnih centara u Americi ide u stečaj – Borba\nVašington Prajm grupa, vlasnik tržnih centara na više od 100 lokacija širom Sjedinjenih Država, podnijela je zahtjev za uvođenje stečaja, pozivajući se na posledice mjera zatvaranja tokom korona pandemije.\nGrupa sa sjedištem u Kolumbusu, u državi Ohajo, podnijela je zahtjev za zaštitu od bankrota po osnovu poglavlja 11 američkog zakona o stečaju, navodeći da joj je kovid 19 „stvorio znatne probleme” i da je ovaj korak „neophodan”, izvještava Si-En-En.\nVašington Prajm je obezbijedio 100 miliona dolara novih sredstava za podršku svakodnevnom poslovanju, tako da može da „nastavi normalan rad bez prekida”.\nAkcije Vašington Prajma su se stropoštale nakon ove vijesti za čak 55 odsto na trgovanju prije zvaničnog otvaranja Njujorške berze, a u poslednjih 12 mjeseci su pale za 60 procenata.\nPromjena potrošačkih navika i pandemija uzdrmali su maloprodajnu industriju tokom 2020, pa su ranije još dva vlasnika tržnih centara u SAD, CBL Propertiz i PREIT, podnijeli prošle godine zahtjeve za stečaj navodeći kao razlog slične probleme, prenosi Tanjug.\n„Tokom finansijskog restrukturiranja, nastavićemo da radimo na maksimiziranju vrijednosti naše imovine i naše operativne infrastrukture”, izjavio je izvršni direktor Vašington Prajma, Lu Konforti.\nIz kompanije su naveli da „sprovođenje sveobuhvatnog i sporazumnog finansijskog restrukturiranja” ima za cilj smanjenje njihovog duga „teškog” skoro milijardu dolara.\nU njihovom izvještaju se procenjuje da će u narednih pet godina biti zatvoreno oko 80.000 prodavnica, kao i da će u istom periodu opasti broj američkih tržnih centara, dodaje Si-En-En.


Jeftini letovi iz Denpasara za Helsinki - Avio karte Denpasar Helsinki - eSky.rs\nAvio karte iz Denpasara za Helsinki\nPretražite letove iz Denpasara za Helsinki\nProverite najbolje prilike za letove iz Denpasara za Helsinki\n✔ Postoje li posebne ponude za letove iz Denpasara za Helsinki na eSky.rs?\n✔ Mogu li se pobrinuti za osiguranje prilikom rezervacije leta iz Denpasara za Helsinki?\n✔ Ako rezervišem let iz Denpasara za Helsinki, mogu li da rezervišem ujedno i smeštaj?\n✔ Koje avio-kompanije nude letove iz Denpasara za Helsinki?\nBudite sigurni, da na eSky.rs ponuda letova iz Denpasara za Helsinki uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Indonezije Jeftini letovi iz Indonezije Jeftini letovi za Tarakan Jeftini letovi iz Tarakana Jeftini letovi za Vilijamsport (PA) Jeftini letovi iz Vilijamsporta (PA)\nJeftini letovi do Zimbabvea Jeftini letovi iz Zimbabvea Jeftini letovi do San Juan Luis Munoz Marin Jeftini letovi od San Juan Luis Munoz Marin


Dačić zahvalio Urugvaju na principljenom stavu o Srbiji :: EMG :: Ekonomske vesti iz Srbije\n12. jun 2010. | 10:57\nPotpredsednik Vlade Srbije i ministar unutrašnjih poslova Ivica Dačić danas je u urugvajskoj prestonici Montevideu izrazio nadu da će se saradnja između Urugvaja i Srbije intenzivirati i zahvalio Urugvaju na principijelnom stavu o zaštiti teritorijalnog integriteta i suvereniteta Srbije.\n"Ovo je posle dužeg perioda prvi bilateralni susret između predstavnika dve prijateljske zemlje", naglasio je Dačić posla susreta sa potpredsednikom Urugvaja i predsednikom Senata Danilom Astorijem i pozvao potpredsednika Urugvaja da poseti Srbiju.\nAstori je naglasio da Urugvaj izlazak na evropsko tržište smatra svojim ciljem i da je za njih Srbija jako važan strateški partner na putu ka postizanju tog cilja, saopštio je MUP Srbije.\nAstori je istakao da Srbija i Urugvaj treba da rade na postizanju ne samo sporazuma o policijskoj saradnji već i sporazuma o ukidanju viza, uzajamne pravne pomoći kao i niz ekonomskih ugovora koji će pojačati ekonomsku saradnju dve države, navodi se u saopštenju.\nUrugvaj, nekada jedna od najrazvijenijih zemalja Latinske Amerike, poslednjih godinu dana izlazi iz teške ekonomske krize koja je u ovoj zemlji trajala od 2001. godine.\nDačić se sastao i sa ministrom inostranih poslova Urugvaja Luisom Almagrom sa kojim je razgovarao o ukidanju viza građanima Srbije i podršci Urugvaja političkim stavovima Srbije kada je u pitanju Kosovo i Metohija.\nPotpredsednik vlade Srbije danas će se sastati sa ministrom unutrašnjih poslova Urugvaja Eduardom Bonimijem čime završava posetu zemljama Latinske Amerike.\nTeme: Kosovo, Diplomatija\nOslo: Stav ambasadora o Haradinaju nije stav Norveške


Klubovi koji napuštaju Ligu šampiona da plate 60 MILIJARDI EVRA, ali to nije jedina kazna! – Navijaci Srbija\nHome > Fudbal > Klubovi koji napuštaju Ligu šampiona da plate 60 MILIJARDI EVRA, ali to nije jedina kazna!\nNajava nastanka „Evrope Superlige“, koja bi značila Liga šampiona kakvu smo dosad znali praktično više ne bi postojala, dovela je do burnih reakcija u evropskoj kući fudbala.\nNaime, „Gazeta delo sport“ je javila da Aleksandar Čeferin, prvi čovek evropskog fudbala, sa saradnicima iz UEFA već sprema tužbu koja će biti „teška oko 50-60 milijardi evra“ i koja bi za cilj imala dve stvari.\nIli da 12 „odmetnika“ koji su najavili pokretanje Superlige privoli da „ostanu u jatu“, ili da se, prosto, naplati učinjena šteta najvećem klupskom takmičenju na svetu, što u ovom trenutku Liga šampiona svakako jeste.\n„Uz to, planirane su i diskvalifikacije (iz domaćih takmičenja)“, piše čuveni italijanski sportski list, dodajući: „Pretnja je, dakle, veoma jasna: ko god izađe iz sistema, van njega će i ostati, ali će ostati i bez nastupa u domaćim prvenstvima i Kup takmičenjima u svojim državama. Klubovi, međutim, znaju da je fundamendtalni faktor na njihovoj strani – oni su ti koji su najvažniji u evropskom i svetskom fudbalu. Takmičenje u povlačenju konopca, zapravo, tek počinje“.\nPlanovi jedne i druge strane – sve na jednom mestu:\n– UEFA, Fudbalski savez Engleske i Premijer liga, Fudbalski savez Španije i La Liga te Fudbalski savez Italije i Serija A saznali su da nekoliko tamošnjih klubova planiraju stvaranje zatvorene, takozvane Superlige. U slučaju da se to zaista dogodi, želimo da ponovimo da će UEFA, svi pomenuti savezi, ali i FIFA, kao i naše druge članice ostati ujedinjeni u našim naporima da zaustavimo taj cinični projekat, koji se temelji na sopstvenim interesima nekolicine klubova u trenutku kad društvu solidarnost treba više nego ikad.\n– Razmotrićemo sve mere koje su nam dostupne na svim poljima, kako pravosudne tako i sportske, da bismo sprečili da se to i desi. Fudbal se temelji na otvorenim takmičenjima i sportskim uspesima i to ne može biti drugačije.\n– Kao što je prethodno najavila FIFA, ovim klubovima će biti zabranjeno igranje u svakom takmičenju na domaćoj, evropskoj ili svetskoj sceni, a njihovim igračima bi se uskratila prilika da igraju u svojim nacionalnim timovima.\n– Zahvaljujemo se onim timovima u ostalim zemljama, posebno francuskim i nemačkim klubovima, koji su odbili ovu ideju. Pozivamo sve ljubitelje fudbala, navijače i političare da nam se pridruže u borbi protiv takvog projekta. Taj interes nekolicine traje predugo. Što je previše, previše je – navodi se u saopštenju UEFA, koja je ovog ponedeljka trebalo da prestavi potpuno novi formatu Lige šampiona – u kojoj ne bi više bilo takmičenja po grupama, učestvovalo bi 36 timova, bilo bi odigrano 100 mečeva više nego dosad po sezooni.


Uredbe – Institut sertifikovanih računovođa Crne Gore\nNa osnovu clana 81 Zakona o državnoj upravi (»Službeni list RCG«, broj 38/03 i »Službeni list CG«, broj 22/08), Vlada Crne Gore, na\nsjednici od 20.maja 2010. godine, donijela je\nO IZMJENI UREDBE O POVJERAVANJU POSLOVA ORGANA DRŽAVNE UPRAVE NADLEŽNOG ZA POSLOVE RACUNOVODSTVA I REVIZIJE\nU Uredbi o povjeravanju poslova organa državne uprave nadležnog za poslove racunovodstva i revizije (»Službeni list RCG«,\nbroj 44/07) član 2 mijenja se i glasi:\n»Institutu se povjerava vršenje sljedecih poslova:\n-usvajanje, prevod i objavljivanje Medunarodnih racunovodstvenih standarda (MRS), Medunarodnih standarda finansijskog izvještavanja (MSFI) i Medunarodnih standarda za reviziju (MSR) koje je proglasio IASB, u skladu sa Zakonom o računovodstvu i reviziji ( u daljem tekstu: Zakon);\n-usvajanje, prevod i objavljivanje novih ili dopuna Medunarodnih računovodstvenih standarda ( MRS), Međunarodnih standarda finansijskog izvještavanja (MSFI) I Medunarodnih standarda za reviziju (MRS) koje je proglasio IASB, u skladu sa Zakonom;\n-pripremanje, davanje istrukcija i objašnjenja pravnim licima registrovanim za objavljivanje privredne i društvene djelatnosti i djelovima stranog društva ( u daljem kontekstu: pravna lica);\n-pripremanje modela obrazaca finansijskihiskaza za pravna lica i njihovo objavljivanje u »Službenom listu Crne Gore«;\n-utvrđivanje programa sertifikacije u skladu sa standardom obuke IFAC-a i njihovo objavljivanje u »Službenom listu Crne Gore«;\n-organizovanje polaganja strucnih ispita za sticanje zvanja sertifikovanog računovode i izdavanja sertifikata za sertifikovanog računovođu;\n-utvrdivanje ispunjenosti uslova za sticanje zvanja sertifikovanog računovode iz člana 11 stav 4 Zakona i izdavanje sertifikata za sertifikovanog računovođu;\n-praćenje primjene programa kvaliteta radi procjene rezultata u racunovodstvu i reviziji u skladu sa obavezama IFAC-a, na godišnjem nivou;\n-edukacija računovođa i revizora u skladu sa važecim IFAC-ovim Međunarodnim standardima obuke (IES);\n-vođenje evidencija sertifikovanih racunovoda.«\nOva Uredba stupa na snagu osmog dana od dana objavljivanja u »Službenom listu Crne Gore«.\nPodgorica, 20.maja 2010. godine\nMilo Ðukanović, s.r.\nNa osnovu člana 81 Zakona o državnoj upravi (“Službeni list RCG”, broj 38/03), Vlada Republike Crne Gore na sjednici od 31. maja 2007. godine, donijeta je\nO POVJERAVANJU POSLOVA ORGANA DRŽAVNE UPRAVE NADLEŽNOG\nZA POSLOVE RAČUNOVODSTVA I REVIZIJE\n(“Sl. list RCG”, br. 44/07 od 23.07.2007)\nOvom uredbom povjeravaju se poslovi organa državne uprave nadležnog za poslove računovodstva i revizije (u daljem tekstu: nadležni organ) iz Zakona o računovodstvu i reviziji (“Službeni list RCG”, broj 69/05) Institutu sertifikovanih računovođa Crne Gore, kao nosiocu Konzorcijuma, Ekonomskom fakultetu Crne Gore i Savezu računovođa i revizora Srbije, kao članovima Konzorcijuma, (u daljem tekstu: Institut).\nInstitutu se povjerava vršenje sljedećih poslova:\n– usvajanje, prevod i objavljivanje Međunarodnih računovodstvenih standarda (MRS), Međunarodnih standarda finansijskog izvještavanja (MSFI) i Međunarodnih standarda za reviziju (MSR) koje je proglasio IASB, u skladu sa Zakonom o računovodstvu i reviziji (u daljem tekstu: Zakon);\n– usvajanje, prevod i objavljivanje novih ili dopuna Međunarodnih računovodstvenih standarda (MRS), Međunarodnih standarda finansijskog izvještavanja (MSFI) i Međunarodnih standarda za reviziju (MSR) koje je proglasio IASB, u skladu sa Zakonom;\n– pripremanje, davanje instrukcija i objašnjenja pravnim licima registrovanim za obavljanje privredne i društvene djelatnosti i djelova stranih društava (u daljem tekstu: pravna lica);\n– pripremanje modela obrazaca finansijskih iskaza za pravna lica i njihovo objavljivanje u “Službenom listu Republike Crne Gore”;\n– utvrđivanje programa sertifikacije u skladu sa standardom obuke IFAC-a i njihovo objavljivanje u “Službenom listu Republike Crne Gore”;\n– organizovanje polaganja stručnih ispita za sticanje zvanja sertifikovanog računovođe i izdavanja sertifikata za sertifikovanog računovođu;\n– utvrđivanje ispunjenosti uslova za sticanje zvanja sertifikovanog računovođe iz člana 27 Zakona i izdavanje sertifikata za sertifikovanog računovođu;\n– prati primjenu programa kvaliteta radi procjene rezultata u računovodstvu i reviziji u skladu sa obavezama IFAC-a, na godišnjem nivou;\n– edukacija računovođa i revizora u skladu sa važećim IFAC-ovim Međunarodnim standardima obuke (IES)\n– vođenje evidencija društava za reviziju, sertifikovanih računovođa i utvrđivanje ispunjenosti uslova za poslovanje društava za reviziju iz člana 15 Zakona.\n– kontrola obavljanja djelatnosti revizije.\nInstitut je dužan da do 30. marta tekuće godine, za prethodnu godinu dostavlja Ministarstvu finansija izvještaj o realizaciji i izvršenju povjerenih poslova.\nInstitut je dužan da otpočne izvršavanje povjerenih poslova u roku od 30 dana od dana stupanja na snagu ove uredbe.\nOva uredba stupa na snagu osmog dana od dana objavljivanja u “Službenom listu Republike Crne Gore”.\nPodgorica, 31. maj 2007. godine\nPredsjednik, Željko Šturanović, s.r.


Vlada i Privredna komora partneri u procesu evropske integracije | Privredna komora Crne Gore\nPostoji spremnost da se dobra saradnja Vlade i Privredne komore Crne Gore na polju evropske integracije dodatno osnaži s ciljem što kvalitetnijeg ispunjenja obaveza, ali i pripreme za mogućnosti koje će buduće članstvo donijeti crnogorskoj privredi i društvu u cjelini, ocijenjeno je na sastanku glavne pregovaračice, Zorke Kordić i v.d. predsjednice Privredne komore Crne Gore, Nine Drakić.\nSagovornice su se saglasile da je PKCG, čiji članovi su od početka vođenja pristupnih pregovora uključeni u rad radnih grupa za pregovore, dala značajan doprinos ispunjavanju evropskih obaveza, kako stručnim znanjima, tako i direktnim kontaktima i inputima koji dolaze iz privredne zajednice.\nNa sastanku su razmijenjena mišljenja u vezi sa mogućnostima i modalitetima za unapređenje postojeće saradnje.\nGlavna pregovaračica je istakla da, iako je vladavina prava u fokusu pristupnih pregovora, ekonomske teme, kroz primjenu revidirane metodologije dobijaju sve više na značaju i postaju krucijalni dio pregovaračkog procesa. Pozdravila je učešće članova PKCG u radu radnih grupa za pregovore i istakla da mogu računati na podršku Kancelarije za evropske integracije za realizaciju projekata i aktivnosti od značaja za pristupanje EU.\nV.D.predsjednice PKCG, Nina Drakić je istakla da je PKCG spremna da kroz svoja radna tijela, na nacionalnom i regionalnom nivou, pomogne u kreiranju poslovnog ambijenta, u skladu sa evropskim standardima i vrijednostima i na taj način doprinese crnogorskom putu u EU. Ona je posebno naglasila spremnost PKCG da doprinese jačanju kapaciteta malih i srednjih preduzeća za korišćenje sredstava EU i pripremu i sprovođenje kvalitetnih projekata.\nU tom kontekstu, sagovornice su ocijenile da postoji prostor za saradnju na polju korišćenja brojnih EU projekata i programa koji su Crnoj Gori dostupni već sad, kao i za pripremu privrede, a naročito malih i srednjih preduzeća za korišćenje strukturnih fondova i mogućnosti koje će Crnoj Gori biti dostupne nakon stupanja u članstvo.\nTakođe su razmijenile mišljenje u vezi sa doprinosom koji Crna Gora može pružiti Konferenciji o budućnosti Evrope.\nUmrežavanje partnera u okviru EU programa Horizont Evropa - PRIJAVA


Đorđević: Vučić SAUČESNIK U NASILJU NAD SRBIMA, pod hitno prekid pregovora! - Politički.rs\nĐORĐEVIĆ: VUČIĆ SAUČESNIK U NASILJU NAD SRBIMA, POD HITNO PREKID PREGOVORA\nPredsednik pokreta Oslobođenje Mlađan Đorđević oštro je reagovao povodom poslednjih incidenata i napada na Srbe na Kosovu i Metohiji, te zatražio od predsednika Srbije Aleksandra Vučića da „pokaže minimum posvećenosti srpskim nacionalnim interesima i pod hitno prekine bilo kakve pregovore sa albanskom stranom“.\nĐorđević je ocenio da je evidentno da „Aljbin Kurti planira nasilje nad Srbima“ i da Vučić učešćem u pregovorima „postaje saučesnik u svakom novom napadu na Srbe u pokrajini“.\nPredsednik Oslobođenja podsetio je na incidente koji su se desili poslednjih dana.\n„Albanci su kod Vučitrna pretukli srpskog dečaka, u Đakovici prete srpskoj povratnici i pozivaju na njeno iseljenje, pretresaju i maltretiraju monahinje, hapse Srbe na obeležavanju Vidovdana, vraćaju autobuse, pritiskaju sveštenstvo i monaštvo SPC. A za sve to vreme – Aleksandar Vučić se ponaša kao da je sve u redu i pregovara sa njima“, optužuje Đorđević.\nĐorđević je upozorio da Srbija mora da se pripremi za moguću eskalaciju nasilja, te ponovio da je do takve situacije doveo „gubitnički pristup vlasti u Beogradu“, u kombinaciji sa „zapadnom podrškom Aljbinu Kurtiju“.\n„Svi pokazatelji i učestali incidenti govore o tome da Srbija mora biti pripravna za moguću eskalaciju, koja će za cilj imati dalje etničko čišćenje Kosova i Metohije“, ističe lider Oslobođenja.\nOn je poručio vlastima u Beogradu da što pre prekinu ili bar suspenduju pregovore sa Albancima.\nTagged: KOSOVO I METOHIJA, MLAĐAN ĐORĐEVIĆ, NASILJE NAD SRBIMA, POKRET OSLOBOĐENJE


Samo četiri banke na Bijeloj listi Poreske uprave – Bankar.me\nSamo četiri banke na Bijeloj listi Poreske uprave\nJune 12, 2013 Ekonomija, SVE VIJESTI Leave a comment\nMinistarstvo finansija i Poreska uprava Crne Gore objavili su tzv. Bijelu listu – spisak poreskih obveznika kod kojih je uočen najveći stepen fiskalne discipline. Na listi su se našla imena 106 poreskih obveznika s kojima Poreska uprava kontinuirano ostvaruje uspješnu saradnju u pogledu poštovanja poreskih propisa i izmirivanja poreskih obaveza.\nOd banaka koje posluju u Crnoj Gori na listi su se našle samo:\nNLB Montenegrobanka AD Pogorica\nZanimljivo je da na spisku nema nijedne osiguravajuće kompanije.\nObjavljivanje Bijele liste predstavlja još jedan korak u podsticanju obveznika na poštovanje poreskih propisa i saradnju sa Poreskom upravom, jer u ovom organu pozitivan tretman mogu imati samo uredni poreski obveznici koji redovno izmiruju obaveze, doprinoseći ostvarenju budžetskih prihoda, te unapređenju poslovnog i investicionog okruženja u Crnoj Gori.\nSpisak najurednijih poreskih obveznika možete pogledati ovdje: B. LISTA PORESKIH OBVEZNIKA.\nPOJMOVIAtlas Banka Bijela lista poreskih obveznika Erste banka Komercijalna Banka NLB Montenegro Banka NLB Montenegrobanka Poreska uprava Spisak najurednijih poreskih obveznika\nPrevious Najskuplji transferi u istoriji fudbala\nSljedeći Zaimović: Mora se ubrzati „Podgorički model“ rješavanja loših kredita\nKomercijalna banka ponovo s rekordnom dobiti


Odlaganje otpada u prirodu – POPs hemikalije - Centar kreativnih vještina\n15:34:31 | Subota, 21. Maj 2022\nCilj predavanja bi je da se podigne svijest o štetnosti ovih hemikalija koje su nažalost rasprostranjene svuda oko nas i koje imaju veliki uticaj na zdravlje ljudi a posebno djece.\nOve hemikalije imaju veliki uticaj na životnu sredinu, prirodu, životinjski svijet sa osvrtom na vodne potencijale koji su odlaganjem ovog otpada u korita i na obalama rijeka i te tako ugroženi.\nUčenici nisu bili upoznati sa POPS hemikalijama, kao i sa činjenicom gdje se one najčešće nalaze i kojim putem se mogu prenijeti i širiti.\nOve hemikalije mogu se naći u hrani u priboru za jelo, hemijskim sredstvima koja se koriste u domaćinstvima, igračkama za djecu a nalaze se i u vazduhu koji udišemo i putem vazduha se najčešće šire sa mjesta na mjesto, pa čak i iz države u državu, tako da se može organska proizvodnja hrane dovesti u pitanje.\nUčenici su pokazali veliko interesovanje za ovu temu i svojim aktivnim učešćem i brojnim pitanjima tokom predavanja željeli su da saznaju što više o POPS hemikalijama.\nPredavanje je sprovedeno u sklopu projekta „Upravljanje otpadom – mladi kao čuvari životne sredine“ koji je podržan od strane Ministarstva ekologije, prostornog planiranja i urbanizma.\nČitaj još Mirsada Bibić Šabotić iz Rožaja osvojila prvo mjesto\tBesplatan kurs samoodbrane za žene


Poreska Uprava :: Novosti :: Primljeno 25.612 prijava za utvrđivanje godišnjeg poreza na dohodak građana za 2018. godinu\nPoreska uprava >> Biro za informisanje >> Novosti >> Primljeno 25.612 prijava za utvrđivanje godišnjeg poreza na dohodak građana za 2018. godinu\nPrimljeno 25.612 prijava za utvrđivanje godišnjeg poreza na dohodak građana za 2018. godinu\nPoreska uprava Republike Srbije je prema obrađenim podacima, u zakonom predviđenom roku, primila ukupno 25.612 prijava za utvrđivanje godišnjeg poreza na dohodak građana za 2018. godinu.\nObavezu prijavljivanja godišnjeg poreza na dohodak imali su građani koji su u 2018. godini ostvarili dohodak veći od 2.470.644,00 dinara, odnosno veći od trostruke prosečne godišnje zarade po zaposlenom isplaćene u Republici Srbiji u toj godini, prema podacima Republičkog zavoda za statistiku. Poreske prijave se podnose u papirnom i u elektronskom obliku. Elektronskim putem, preko portala Poreske uprave, primljeno je 33 % prijava.\nNajviše prijava podneto je od fizičkih lica sa teritorije koju pokriva Odsek za koordinaciju poreske kontrole Beograd - ukupno 17.621 prijava, zatim sa teritorije koju pokriva Odsek za koordinaciju poreske kontrole Novi Sad - 4.873 prijava i teritorije koju pokriva Odsek za koordinaciju poreske kontrole Kragujevac - 1.713 prijava.\nOd sto najvećih prijavljenih prihoda 65% pripada obveznicima sa teritorije koju pokriva Odsek za koordinaciju poreske kontrole Beograd (74 lica su domaći državljani, a 26 su strani državljani).\nNajčešća prijavljivana zanimanja su menadžer, direktor i inženjer, dok je 86% prijavljenih muškog pola.\nBroj podnetih prijava u 2019. godini\nOsim ovih podataka, Poreska uprava Republike Srbije neće objavljivati druge statističke podatke u vezi sa godišnjim porezom na dohodak građana za 2018. godinu.


DSS - Srbi u Crnoj Gori imaju pravo na otpor, a srpska vlast obavezu da ih zaštiti\nDržava Srbija ne sme da ostane nema povodom presude suda u Podgorici i izrečenih zatvorskih kazni grupi srpskih državljana, među kojima su lideri srpskog naroda u Crnoj Gori i opozicionog Demokratskog fronta Andrija Mandić i Milan Knežević.\nČlanom 13. Ustava Srbije propisana je obaveza Republike Srbije da ,,štiti prava i interese svojih državljana u inostranstvu“. Predsednik Republike i Vlada ne smeju da ćute dok se državljani Srbije surovo progone.\nOd strane kriminalnog srbomrzačkog Đukanovićevog režima montirani proces „državni udar“, čije su žrtve osuđeni srpski državljani, predstavlja vrhunac obračuna sa srpskim narodom u Crnoj Gori.\nNasilnim uklanjanjem lidera Srba u Crnoj Gori i boraca protiv tiranskog režima, montenegrinski konvertit Milo Đukanović pokušava da zada odlučujući udarac svim čuvarima srpstva u Crnoj Gori.\nIzražavajuđi punu podršku svim osuđenima, Demokratska stranka Srbije se nada da će srpski narod u Crnoj Gori da razume da je politički montiranim procesom protiv njihovih predstavnika dara prevršila meru i da će naći način da se odupre progonu i smeni mafijašku vlast.\nMiloš Jovanović: Osloboditi lidere Srba u Crnoj Gori\nDemokratska stranka Srbije obeležila krsnu slavu- Svetog velikomučenika Georgija


MMF odobrio veće plate i penzije, ali uz povećane akcize na gorivo | SEEbiz.eu\nMMF odobrio veće plate i penzije, ali uz povećane akcize na gorivo\nObjavljeno: 10.11.2015 / 16:58\nBEOGRAD - Misija Međunarodnog monetarnog fonda postigla je dogovor sa Vladom Srbije o trećoj reviziji "stend baj" aranžmana i podigao prognozu rasta BDP Srbije za 2015, godinu na 0,75 odsto, sa 0,5 odsto koliko je prethodno bila.\nMMF je odobrio i povećanje plata i penzija u narednoj godini, a sve to nakon zavretka razgovora misije MMF sa Vladom Srbije, kojima je uspešno okončana treća revizija aranžmana Srbije s tom međunarodnom finansijskom institucijom. Međunarodni monetarni fond odobrio je povećanje plata i penzija u sledećoj godini, ali će ono delimično biti kompenzovano povećanjem akciza na gorivo.\nOkončanjem treće revizije Srbiji će biti na stavljeno na raspolaganje dodatnih 89,6 miliona evra, čime će ukupan raspoloživi iznos dostići 627 miliona evra za ovu godinu.\nMeđutim, srpske vlasti su najavile da ne nameravaju da povlače sredstva raspoloživa u okviru aranžmana, podseća MMF.\nU saopštenju dostavljenom iz Kancelarije MMF u Beogradu konstatuje se da se nastavlja konsolidacija ekonomskog oporavka Srbije, podržana snažnim politikama i poboljšanim poverenjem, te je zato i revidirana najjviša projekcija realnog rasta BDP-a za 2015. na 0,75 procenata, a za 2016. godinu na 1,75 procenata.\nPoboljšanje fiskalne situacije do sada, uz planirano povećanje akciza na gorivo, otvorila je prostor za skromno povećanje penzija u 2016. godini, kao i za odredena ciljana povećanja zarada sa namerom da se smanje razlike u zaradama u sektoru opšte države, navodi se u saopštenju.\nUz to se podseća da ukupna potrošnja na zarade i penzije treba da nastavi da se smanjuje kao udeo BDP-a ka srednjorocnim ciljevima od sedam, odnosno 11 procenata BDP-a.\n"Inflacija je pod kontrolom, i trenutno iznosi 1,4 odsto. Fiskalni rezultati u 2015. su bolji nego što smo projektovali prvobitno. Deficit sektora opšte drzave u 2015. projektovan je na nivou 4,1 procenata BDP-a, i to predstavlja bolji rezultat od onog sto smo očekivali", istaknuto je u saopštenju MMF.\nMMF je takođe konstatovao da su fiskalni rezultati dobri i u trećem kvartalu, da se reforme finansijskog sektora odvijaju u skladu sa planom, te da se pozdravljaju reforme, koje donose dobre rezultate.\nMisija Međunarodnog monetarnog fonda, koju predvodi Džejms Rouf, posetila je Beograd u periodu od 29. oktobra do 10. novembra 2015. godine, radi razgovora o trećoj reviziji "stand-by" aranžmana iz predostrožnosti koji je Srbija sklopila sa MMF-om.\nTagovi: Vlada Srbije, MMF, Međunarodni monetarni fond, Aleksandar Vučić, plate, penzije


JOŠ JEDNO DODIKOVO VRAĆANJE NA FABRIČKO PODEŠAVANJE?! | Hayat.ba\nDrage kolege BiH se pridružuje Odluci Savjeta (CFSP) 2022/600 od 21. aprila kojom se dopunjuje odluka 2014/145/CFSP koja se tiče restriktivnih mjera u vezi sa aktivnostima koje podrivaju i ugrožavaju teritorijalni integritet, suverenitet i nezavisnost Ukrajine.\nOvo stoji u mailu koji je MIP BiH preko Ambasade BiH u Briselu uputilo u sjedište EU.\nIsti mail dobile su i ostale evropske zemlje, kako članice EU tako i druge koje su na evropskom putu.\nPodsjetimo da je i u Deklaraciji visokog predstavnika za spoljnu politiku EU Josepa Borrella takođe navedeno da se i BiH svrstala zajedno sa ostalim evropskim zemljama kada su u pitanju sankcije Ruskoj Federaciji.\nMalo ko može povjerovati da je BiH saglasna s uvedenim restriktivnim mjerama Rusiji bez znanja člana Predsjedništva BiH Milorada Dodika, njegovog kabineta, predsjedavajućeg Savjeta ministara i ostalih srbijanskih kadrova u Sarajevu i Briselu.\nZanimljivo je da se pridruživanje BiH zemljama, koje su uvele sankcije Rusiji, desilo samo nekoliko dana prije dolaska člana Predsjedništva BiH Milorada Dodika u Brisel na neformalnu večeru koju je za lidere Zapadnog Balkana priredio šef za vanjsku politiku EU Josep Borrell.\nOtuda se može iščitavati i taj nagli zaokret Josep Borrella koji je, kako se vidjelo po video snimcima i fotografijama, imao veoma srdačan odnos prema Dodiku, a koji je i dalje javno tvrdio da on i njegovi ljudi neće dozvoliti BiH da uvede sankcije Rusiji.\nTako se desilo i oko NATO puta BiH, kada je tvrdio da BiH nije aktivna u procesu približavanja toj vojnoj strukturi, ali i u mnogim drugim slučajevima kao što su razni referndumi, pa i zahtjevi za vraćanje nadležnosti RS s nivoa BiH iz oblasti bezbjednosti, finansija, pravosuđa…\nMeđutim, Dodik je ovim leđa okrenuo i Srbiji, jer nije, kako je ranije tvrdio, vodio usaglašenu politiku, a u Beogradu je imao prethodnih mjeseci pa i godina jak oslonac kada je zbog svoje politike dovodio u skoro neizvjesnu poziciju RS, a time i Srbiju, piše RTVBN.com.\nZa ovdašnje poznavaoce prilika Dodik se zbog opstanka na vlasti vraća starom jatu i može sada biti glavno oruđe Zapada i protiv predsjednika Srbije Aleksandra Vučića, koji odolijeva pritiscima da ne uvodi sankcije Rusiji, ali i zbog Kosova, kao i zbog RS-a.


Uključivanje mladih u procese donošenja odluka | Regionpress\n16 juna, 2021 RegionPress\t0 Comments\tKOMS, Prokuplje, Regionlna kancelarija za saradnju mladih Srbije\nPredstavnici Regionalne kancelarije za saradnju mladih Srbije i Krovne organizacije mladih u Srbiji juče su u Prokuplju održali sastanak sa predstavnicima lokalne samouprave i direktorima i predstavnicima prokupačkih srednjih škola.\n„Mladi u Prokuplju uključeni su u svim društvenim sferama, bilo da je reč o kulturi, obrazovanju, političkim dešavanjima. Ono što želim da isteknem je činjenica da polovinu Gradskog veća čine mladi ljudi, kao i polovinu odbornika u Gradskoj Skupštini“, istakao je većnik Kostadinović.\n„Naš cilj je da mlade sa različitih delova Zapadnog Balkana približimo jedne drugima i da utičemo na poboljšanje uslova za život mladih. Danas imamo zadovoljstvo da razgovaramo sa predstavnicima lokalnih organa i da saznamo kako oni vide mlade kada je u pitanju odlučivanje i na koji način im to omogućuju. Cilj nam je da mladima damo mogućnost da se međusobno upoznaju, razmenjuju znanja i iskustva“, naglasila je Antonijević i dodala da će u septembru biti raspisan javni poziv školama koje će moći da svojim projektima apliciraju i kao nagradu dobiju mogućnost za organizovanje studentske razmene.\n„Očekujemo da se i škole iz Prokuplja odazovu i dostave svoje projekte, da dobiju priliku da putuju širom Zapadnog Balkana, da upoznaju svoje vršnjake, da se nastavnici međusobno druže, razmenjuju znanja, jer tako čvrsto verujemo da stvaramo bolje uslove za život mladih u Srbiji“, kazala je Antonijević.\n„Važno je da se mladi upoznaju sa svojim predstavnicima, kako u jednom regionalnom telu, tako i na nacionalnom nivou. To je bitno zato što će mladi predstavnici bolje predstavljati mlade kada znaju kakve su njihove potrebe. Takođe je važno da mladi u Prokuplju znaju da su predstavljeni u određenim telima, da se čuje šta je to što ih najviše muči i što im je potrebno, kako bi se to zagovaralo u institucijama“, naglasila je Borjanić.\n← Junaci Gvozdenog puka ne smeju se zaboraviti\nZbog radova deo Žitorađe sutra bez struje →\nNaslovne strane sutrašnje štampe, sreda 22. april 2020.\nZavršena podela paketa za penzionere\n1 februara, 2021 RegionPress\t0\nTroje Topličana na poslaničkoj listi POKS-a


POLICIJA: Stroge kazne zbog PETARDI\nU fokusu - Subota 16.12.2017 - 11:24\nU vreme novogodišnjih praznika prošle godine na području grada Vranja policija je oduzela 2. 527 komada pirotehničkih sredstava, a slične akcije spremaju se i za predstojeće praznike.\nPredviđene novčane i zatvorske kazne. Foto: OK Radio\nPrema navodima policije, protiv jednog lica podnet je zahtev za pokretanje prekršajnog postupka zbog prometa eksplozivnih materija.\n- U navedenom periodu, iz oblasti Zakona o javnom redu i miru, nisu podnošene prekršajne prijave u vezi sa pirotehničkim sredstvima.\nUpotreba pirotehničkih sredstava zabranjena je na javnim mestima, gde se okuplja veći broj građana, kao i u zatvorenom prostoru.\nZabranjena je prodaja pirotehničkih sredstava maloletnim licima.\nProdaja pirotehničkih sredstava može se vršiti samo u registrovanim prodavnicama, koje imaju odobrenje nadležnog organa.\nOrganizovano izvođenje vatrometa može izvoditi stručno lice koje poseduje sertifikat i to na odobrenoj lokaciji od strane Ministarstva unutrašnjih poslova - pojašnjavaju iz Policijske uprave Vranje.\nTokom prošlogodišnjih praznika, na području grada Vranja nije bilo prijavljenih slučajeva u kojima je došlo do povređivanja lica usled upotrebe pirotehničkih sredstava.\nUpotreba pirotehničkih sredstava regulisana je Zakonom o prometu eksplozivnih materija i Zakonom o javnom redu i miru, a prema navodima policije zaprećene su kazne.\n- Fizička i pravna lica koja se bave neovlašćenim prometom i upotrebom pirotehničkih sredstava biće sankcionisana u skladu sa Zakonom o prometu eksplozivnih materija, kojim je propisano da će se pojedinac kazniti novčanom kaznom od 10.000 do 50.000 dinara ili kaznom zatvora do 30 dana.\nTakođe, organizacija udruženog rada ili drugo pravno lice može se kazniti novčanom kaznom od 100.000 do 2.000.000 dinara i u skladu sa Zakonom o javnom redu i miru, kojim je propisano da će se lice, koje paljenjem pirotehničkih proizvoda narušava javni red i mir ili ugrožava sigurnost građana, kazniti novčanom kaznom od 10.000 do 50.000 dinara ili radom u javnom interesu od 40 do 120 časova.\nU slučaju da se prekršaj izvrši u grupi od tri i više lica, propisana je kazna zatvora od 30 do 60 dana, a pirotehnička sredstva biće im oduzeta - dodaju iz policije.\nPolicija ukazuje i da usled nepravilne upotrebe pirotehnike može doći do teških povreda sa trajnim posledicama po zdravlje, nastanka požara i eksplozija, uznemiravanja građana i narušavanja javnog reda i mira.


By Clive Leviev-Sawyer / Објављено на: September 25, 2019\nMinistri spoljnih poslova Bugarske, Grčke, Rumunije i Hrvatske izrazili su na sastanku u New Yorku snažnu podršku Albaniji i Severnoj Makedoniji u njihovom pristupanju Evropskoj uniji.\nMinistri Bugarske, Ekaterina Zaharieva, Grčke, Nicos Dendias, Rumunije, Romana Manescu i Hrvatske, Gordan Grlić Radman, razmatrali su EU integracije šest zemalja regiona koje nisu članice EU i “identifikovale osetljiva itanja o reformama i svakoj od ovih zemalja, kao i način na koji im mogu pružiti podršku”, kaže se u izjavi bugarskog Ministarstva spoljnih poslova.\n“Uvereni smo da ćemo biti bezbedniji, prosperitetniji i bogatiji samo ako sve susedne zemlje postanu članice Evropske unije,” rekla je Zaharieva.\nDodala je da je Grčka pomagala Bugarskoj, Rumuniji i Hrvatskoj u njihovom procesu pristupanja a da je “sada vreme da mi podržimo naše susede iz šest zemalja Zapadnog Balkana.”\n“Bugarska je potpisala memorandum o prijateljstvu sa Republikom Severnom Makedonijom i on mora biti ispunjen. Albanija treba da implementira zakonska rešenja koja su usvojena. Bugarska podržava početak pregovora sa obe ove zemlje,” rekla je Zaharieva.\n“Grčka izlazi iz desetogodišnje krize, mnogi Grci su izgubili svoj način života, zemlja se okrenula sama sebi, ali smo sada ponovo spremni da se angažujemo u balkanskim i evropskim pitanjima. Podržavamo težnje Albanije i Severne Makedonije za članstvo u EU,” rekao je Dendias.\nRumunska ministarka Manescu rekla je da bu Bugarska, Grčka i Rumunija trebale da nastave saradnju u akcijama koje se tiču politike proširenja.\n“Moramo podržati naše susedne zemlje i nastaviti čvrstu opredeljenost kojom je Bugarska vodila ovaj proces tokom predsedavanja EU. Obeshrabriti Severnu Makedoniju i Albaniju bila bi velika greška i mislim da je došlo vreme za pozitivne signale,” rekla je ona.\n“Podržavamo Albaniju i Republiku Severnu Makedoniju na njihovom evropskom putu. Želimo da sve zemlje u regionu žive u kao dobre komšije, rekao je hrvatski ministar./ibna


Dodik: Rješenje nije dislociranje, već ukidanje OHR-a - Klix.ba\nDodik: Rješenje nije dislociranje, već ukidanje OHR-a\n7.12.2011. u 18:40\nPredsjednik Republike Srpske Milorad Dodik smatra da rješenje nije u tome da visoki predstavnik bude dislociran u Evropu, nego da treba pristupiti ukidanju OHR-a.\n"Možda je, ipak, realnost u ovome što je Evropa utvrdila, a to je da se dođe do rekonfiguracije, što podrazumijeva da se izmjesti sjedište visokog predstavnika iz BiH", rekao je Dodik nakon sastanka u Banjoj Luci sa specijalnim predstavnikom EU u BiH Peterom Sorensenom.\nPredsjednik Republike Srpske ponovio je da OHR treba ukinuti i da nema osnova za njegovo postojanje u BiH, kao i da većina evropskih zemalja smatra da ga je davno trebalo ukinuti.\nOn je podsjetio na pismo bivšeg komesara za proširenje EU Olija Rena u kome je uslovio dalji put BiH ka Uniji ukidanjem OHR-a.\n"Kasnije se to omekšalo isključivo zbog saradnje sa partnerima u međunarodnoj zajednici, prije svega SAD i Turskom, ali i dalje razumijemo da uspješan evropski put BiH podrazumijeva tranziciju, odnosno zatvaranje OHR-a", naglasio je Dodik.\nOn je naveo da BiH treba prepustiti evropskim procesima, te da ga raduje što postoji moćna i jaka kancelarija EU u BiH. Dodik je izrazio zadovoljstvo zbog mogućnosti da radi sa ovom kancelarijom, kao i udaljavanja od OHR-a "čije su akcije dovele do sadašnjeg zastoja u BiH".\nSpecijalni predstavnik EU u BiH Peter Sorensen rekao je da delegacija Evropske unije blisko sarađuje sa kancelarijom OHR-a.\n" OHR radi na dejtonskim a mi na pitanjima EU", rekao je Sorensen nakon sastanka sa Dodikom.\nOn je dodao da su to prirodne posljedice odluka iz marta kada je EU odlučila da ojača svoje prisustvo u BiH, što je rezultiralo da ovdje ima jednu od najvećih delegacija u svijetu. "Moramo obezbijediti da sva pitanja u vezi sa Unijom rješavam ja, odnosno delegacija EU", naveo je Sorensen.


IslamBosna » Haleb- Bombardovana još jedna bolnica\nHaleb- Bombardovana još jedna bolnica\nIslamBosna.ba- Najveća bolnica u istočnom Halebu koji se nalazi pod kontrolom opozicionara uništena je nakon što bombardovanja u ranim jutarnjim satima u subotu.\nBolnica M10 ili Sakhur kliknika, najveći medicinski objekat koji je radio u opkoljenom istočnom dijelu grada pogođen je jutros sa četiri improvizirane bombe tzv ‘takozvane bunker-buster bombe, koje mogu prodrijeti duboko pod zemlju i uništiti zgrade do temelja, navodi SMART novinska agencija.\nAgencija navodi da je bombardovanje prekinulo rad ove zdravstvene ustanove.\nŽestoki zračni napadi su također prekinuli i vodosnadbijevanje u cijelom gradu, naveo je lokalni koordinacioni odbor za Sky News Arabia.\nNapad je potvrdio Edham Sahlul iz Sirijsko-američkog medicinskog udruženja, koje podržava medicinske ustanove unutar Haleba.\nBolnice M10 i druga najveća bolnica u tom području, M2, su prethodno bombardovane u srijedu,što je generalni sekretar UN-a Ban Ki Mun ocijenio kao “ratni zločin”.\nU odvojenom napadu u subotu ujutro uništena je i historijska jermenska crkva u Bustaan el-Bašr području istočnog Haleba.\nZdravstvena organizacija Ljekari bez granica je opisala utjecaj režimskog i ruskog bombardovanja na istočne dijelove Haleba kao ‘krvoproliće’-\nNajmanje 220 osoba, među kojima je najmanje 40 djece, je ubijeno od 22. septembra kada je vlada pokrenula kopnenu ofanzivu uz žestoke ruske i sirijske zračne napade, prema Sirijskoj opservatoriji za ljudska prava (SOHR).\nSOHR dodaje da je sirijska vojska odlučna da, po svaku cijenu, povrati sve oblasti Haelba, a od juče su pojačane vojne akcije koje napreduju ka centru ovog grada.\nSvjetska zdravstvena organizacija (SZO) je saopćila da je oko 850 ljudi povrijeđeno tokom protekle sedmicee, a da su gotovo trećina njih djeca, dodajući da je manje od 30 ljekara ostalo na istoku grada.\n“Nekoliko ljekara koji su još živi ne može da se izbori s neprestanim napadima na zdravstvene radnike i bolnice. Bolničkih kreveta ima premalo, oprema je uništena, a lijekova ima sve manje. Mnogi pacijenti kojima je neophodna hitna medicinska pomoć su djeca”, rekla je direktorka SZO Margaret Chen.\nRusija je u petak pozvala SAD da odvoje teroriste el-Kaide u Siriji od umjerenih opozicionih grupa kako bi se uspostavilo održivo primirje i tako odgovorila na pozive američkih zvaničnika za okončanjem napada na Haleb.\nS druge strane, SAD tvrde da Rusija još nije preduzela korake da zaustavi sukobe u Siriji.\nGlasnogovornik američkog State Departmenta Mark Taner rekao je da SAD nisu ispunile prijetnju o prekidu diplomatskih odnosa s Rusijom kada je riječ o Siriji, ali da su blizu toga “jer Moskva još nije učinila ono što se od nje očekuje”.


Poziv na akciju solidarnosti sa Višinskim ispred ukrajinske ambasade u Moskvi - Sputnjik Srbija\n04:10 05 Jun 2020\n13:34 13.05.2019 Preuzmite kraći link\nPozivamo kolege novinare i sve kojima je stalo do Kirilove sudbinu, slobode govora i pravde, da se pridruže našim demonstracijama u sredu u 10 sati ispred zgrade diplomatskog predstavništva u Leontjevskoj ulici broj 18. Akcija će trajati sat i po i održaće se pod sloganom „Sloboda za Višinskog!“.\nU akciji ispred zgrade Ambasade učestvovaće novinari, javne ličnosti, aktivisti za ljudska prava. Oni će držati transparente sa fotografijama Kirila, simbolima solidarnosti sa njim i pozivima vlasti Ukrajine i lično budućem predsedniku Vladimiru Zelenskom da oslobodi Višinskog. Jedan od transparenata, dug 365 centimetara, simbolizovaće svaki dan koji je Kiril proveo u pritvoru.\nPripadnici Službe bezbednosti Ukrajine (SBU) upali su 15. maja u kancelarije ukrajinske redakcije agencije RIA Novosti u Kijevu i izvršili pretres koji je trajao oko osam časova. U utorak je takođe uhapšen i urednik portala „RIA Novosti Ukrajina“ Kiril Višinski. On je osumnjičen da podržava samoproglašene republike Donbasa i za veleizdaju.\nVišinski se tokom suđenja obratio za pomoć predsedniku Rusije Vladimiru Putinu i izjavio da će se odreći ukrajinskog državljanstva. Putin je ovu situaciju nazvao neviđenom, rekavši da je Višinski uhapšen „zbog njegove profesionalne aktivnosti, zbog obavljanja svoje novinarske funkcije“. Moskva je uputila Kijevu protestnu notu tražeći okončanje nasilja nad novinarima.\nU aprilu 2019. godine više od 250 novinara u Rusiji i širom sveta potpisalo je poziv Vladimiru Zelenskom da oslobodi Višinskog. Ranije je skoro 50 političara, novinara, javnih ličnosti i aktivista za ljudska prava u zemljama Latinske Amerike takođe uputilo svoje žalbe ukrajinskim vlastima.


Kamberi: „Bože pravde“ pripadaju istoj ideološkoj struji reakcionizma, rasizma, neofašizma i neokolonijalizma – Dardania Press\nKamberi: „Bože pravde“ pripadaju istoj ideološkoj struji reakcionizma, rasizma, neofašizma i neokolonijalizma\nSednicu Skupštine Srbije je obeležila polemika šefa poslaničke grupe Ujedinjena dolina - SDA Sandžaka Šaipa Kamberija i predstavnika vlasti zbog uvođenja obaveznog intoniranja himna Srbije „Bože pravde“ u školama 1. septembra, na početku školske godine, što je propisano izmenama i dopunama Zakona o osnovama sistema obrazovanja i vaspitanja.\nKamberi je istakao da Vlada do danas nije uspela građanima Srbije da obezbedi bolju privredu, blagostanje, pravdu, bolje zdravstvo, školstvo, više prava i bolju perspektivu i da zbog toga sada govori o „srpskom svetu“, poziva se na ponos i dostojanstvo srpskog naroda, na njegovu istorijsku slavu.\n„Krijete se iza nacionalizma kroz patriotizam negacijom i populizmom krijući mračne strane bliske prošlosti, krijući današnje promašaje. Ovo je vaš nacionalni roman, vaša konstrukcija i vaš narativ“, rekao je Kamberi.\nOn je naveo da je „lakše vršiti indoktrinaciju učenika nacionalnim narativom nego da im se stvore osnove za kvalitetno obrazovanje“.\n„Vi vodite takozvanu politiku ljubavi prema otadžbini dok im otadžbinu činite sve neprikladnijom za život. Jedno je sigurno – sa vama će svake godine biti manje učenika koji će zapevati himnu, ne samo zato što je ne osećaju, već i zato što svakim danom fizički napuštaju Srbiju“, rekao je Kamberi.\nOn je rekao da predstavnici vlasti zaboravljaju da je ne mali broj njih u parlamentu podržavao zviždanje, ponižavanje himne bivše Jugosalvije dok je ona bila državni simbol i naveo da je tada srpstvo bilo važnije od države.\n„Danas kada vam je srpstvo država pozivate se na institutcionalnu, državnu, zakonsku ljubav, odgovornost i lojalnost građana prema državi“, rekao je Kamberi.\nKamberi je rekao da ideološke struje koje pothranjuju uvođenje obaveznog intoniranja himne „Bože pravde“ „pripadaju istoj ideološkoj struji reakcionizma, rasizma, neofašizma i neokolonijalizma“ kao najvatrenije pristalice Viktora Orbana, Janeza Janše, Vladimira Putina, svih onih koji gaje empatiju prema Aleksandru Vučiću“.\nOn je naveo da pesma „Marš na Drinu“ postaje sve više srpska himna nego „Bože pravde“ i dodao da njoj nije mogao da odoli ni opozicioni političar „Vuk Jeremić dok je predsedavao Skupštinom UN, kao ni teniser Novak Đoković u Sidneju“.\nKamberi je naveo da mnogi predstavnici vlasti dok govore o institucinalnoj, ustavnoj i zakonskoj lojalnosti građanina prema državi podržavaju one koji u Banjaluci, Mitrovici ili Kninu zvižde i ponižavaju himne, Ustav i zakone Bosne i Hercegovine, Kosova ili Hrvatske.\n„Mi nemamo učenike za ’Bože pravde’, još manje imamo Albanaca za to“, rekao je Kamberi i pozvao poslanike da glasaju protiv Zakona o osnovama sistema obrazovanja i vaspitanja zbog učenika, demokratije, potrebe za savremenošću.


Tači: Bilo koji proces sa Srbijom tretiraćemo političkim konsenzusom - Politika - Dnevni list Danas\nPočetna » Politika » Tači: Bilo koji proces sa Srbijom tretiraćemo političkim konsenzusom\nNa dan samita NATO, predsednik Srbije Aleksandar Vučić otputovao u Rusiju na sastanak sa Putinom i to je poruka za orijentaciju Srbije, rekao je predsednik Kosova Hašim Tači danas u Berlinu, prenosi Gazeta Ekspres.\n0Piše: FoNet 06. decembra 2019. 20.40 Izmenjeno: 20.45\nOn je poručio da bi Samoopredeljenje, pobednička stranka na parlamentarnim izborima, trebalo da počne sa formiranjem vlade.\nTači je na konferenciji Instituta Istok-Zapad obećao da će učestvovati u političkom jedinstvu na Kosovu u vezi s pitanjima koja se odnose na dijalog sa Srbijom.\n“Želim da naglasim da će se bilo koji proces sa Srbijom tretirati na nivou suverenih država i sa političkim konsenzusom na Kosovu. Ja sam predsednik i doprineću postizanju unutrašnjeg konsenzusa na Kosovu”, rekao je on.\nTači je kritikovao EU zbog blokiranja procesa vizne liberalizacije za Kosovo i neotvaranja pristupnih pregovora sa Severnom Makedonijom i Albanijom.\nOn je podsetio i na činjenicu da je Srbiji istovremeno obećano otvaranje novih poglavlja za članstvo u EU, uz ocenu da Srbija neprestano preti savezom sa Rusijom. Tači je rekao da je, na dan samita NATO, predsednik Srbije Aleksandar Vučić otputovao u Rusiju na sastanak sa Putinom.\n“Ovo je poruka za orijentaciju Srbije. Takođe, juče smo čuli izjave srpskih lidera koji negiraju zločine i genocid na Kosovu”, rekao je Tači i dodao da odnosi Kosova i Srbije utiču na stabilnost regiona Zapadnog Balkana i EU.\nTači je, govoreći o evroatlantskoj perspektivi država Zapadnog Balkana, naglasio da bi Kosovo trebalo što pre da dobije viznu liberalizaciju, budući da je, kakao je rekao, Kosovo ispunilo sve kriterijume da to i dobije, prenosi Kosovo onlajn. Kosovo uspešno prošlo test demokratije, bez obzira na izborni rezultat, ocenio je Tači\nAleksandar Vučić, Evropska unija, Hašim Tači, Kosovo


Mitropolit Mihailo: „Srbi znaju da se RS ne može održati, BiH je država ‘od Kulina bana i dobrijeh dana’“ - Svjetlo Dunjaluka\nMitropolit Mihailo: „Srbi znaju da se RS ne može održati…“\nU razgovoru sa Senadom Hadžifejzovićem kazao je da je posjetio Srebrenicu da odao počast mrtvima i potvrdio da je u Srebrenici bio genocid te da će vrijeme pokazati da je broj stradalih veći od 8 hiljada. Smatra da se treba raditi na tome da se izmire ljudi koji su to radili, ali i da se o tome piše. Kazao je da se agresoru genocid ne isplati priznati.\nMihailo tvrdi da vodeći političari u RS-u poput Milorada Dodika, te u Srbiji poput Aleksandra Vučića, ali i svi Srbi znaju da se RS ne može održati. On smatra i da ulazak BiH u EU i NATO nije moguć sve dok RS postoji unutar BiH.\n“Ako je tačno šta ljudi govore, a to je historijski i faktički dokazano, naravno da treba da odgovara pred zakonom. Šta se dogodilo da od takvog čovjeka postane ovako nešto, sigurno je uloga Srpske pravoslavne crkve, SANU i Udruženja književnika Srbije.\nTo je trolist koji je i prije genocida i građanskog rata u bivšoj Jugoslaviji, u planu imao stvaranje velike Srbije. Ta ideja je postojala i u Drugom svjetskom ratu, a i ranije” – kazao je mitropolit Mihailo, uz konstataciju da SPC, SANU i Srbija ni danas nisu odustale od te ideje.


Vesti online / Vesti / Svet / Izrael: Sad da bombarduju Siriju, skinuti "anđela smrti" Asada\nIzrael: Sad da bombarduju Siriju, skinuti "anđela smrti" Asada\nIzraelski zvaničnici pozvali su Sjedinjene Američke Države da napadnu sirijsku armiju nakon, kako navode, "šokantnog napada" u Dumi.\nwikipedia.org/TSGT KEVIN J. GRUENWALD, USAF\nObračun samog Izraela s demonstrantima u Gazi je tek „samoodbrana“ i nije vredan pažnje, navode isti zvaničnici.\nMinistar za strateška pitanja i javnu bezbednost Gilad Erdan rekao je tako da Vašington mora da pokrene vazdušne udare na Damask kao odgovor na navodni hemijski napad u Dumi. Erdan je rekao da se lično nada da će Amerika krenuti u vojni obračun sa sirijskom vladom, koju je optužio za napad, prenosi „Jerusalim post“. On je dodao i da incident u Dumi pokazuje potrebu za jačanjem američkog vojnog prisustva u Siriji.\nIzraelski ministar građevinarstva i bivši vojni general Joav Galant pozvao je na vojni udar čiji bi cilj bio direktno predsednik Sirije. "\n- Bašar el Asad je anđeo smrti, svet bi bio bolje mesto bez njega - rekao je Galant.\nI vođa izraelske opozicije Isak Hercog pozvao je SAD da preduzmu "odlučnu vojnu akciju“ protiv Sirije.\nIstovremeno, izraelski zvaničnici s nelagodom prate veliku pažnju koju je u međunarodnoj zajednici izazvao razvoj događaja u Gazi. Izraelske snage bezbednosti ubile su desetine Palestinaca tokom masovnih demonstracija u pojasu Gaze, ali Erdan kaže da međunarodna javnost gleda u pogrešnom smeru.\n- Šokantni napad pokazuje neverovatno međunarodno licemerje, koje se fokusira na obračun Izraela s teroristima iz Hamasa, koji šalju civile na našu pograničnu ogradu, dok su desetine ubijene u Siriji svaki dan - kaže Erdan.\nI ministar odbrane Izraela Avigdor Liberman obrušio se na međunarodnu zajednicu zbog "ignorisanja ljudske tragedije u Siriji“. On kaže da je svet pristao na smrt civila u Siriji, ali da je osudio izraelsku armiju zbog ubijanja Palestinaca u samoodbrani.\nIstovremeno, Liberman nije isključio intervenciju Izraela u Siriji, što je jutrošnja vest o napadu na vojnu bazu i potvrdila.\n- Uvek se rukovodim pretpostavkom da, na kraju krajeva, Izrael mora sam da se nosi s pretnjama i sa severa i sa juga - rekao je Liberman za radio KANN.\nVojnu intervenciju Izraela u Siriji podržao je i glavni rabin Izraela Jicak Josef, koji je događaje u Siriji nazvao "genocidom u najsurovijem obliku“.\n- Imamo moralnu obavezu da ne ćutimo i da pokušamo da sprečimo pokolj - rekao je Josef za "Tajms ov Izrael“.\nSVET Rat u Siriji: Iran pozvao Ruse da spasu Asadov režim, ali...


Magazin Intermezzo – Spašeno preko 70.000 mladih života\nSpašeno preko 70.000 mladih života\nPampers&UNICEF humanitarna kampanja pod nazivom ’’1 pakovanje = 1 vakcina’’, pokrenuta 1. oktobra ove godine u Bosni i Hercegovini, naišla je na izuzetno pozitivan odaziv njenih građana. Prvi preliminarni rezultati pokazuju zapanjujući uspjeh.\nOd početka kampanje pa sve do danas, skupljeno je preko 70.000 TT vakcina na teritoriji Bosne i Hercegovine! Naši građani su ovom gestom još jednom dokazali svoju humanost, odgovorivši na poziv za pomoć djeci Afrike. Iako je možda manja od većine evropskih zemalja, naše zemlja je još jedanput pokazala svoju veličinu spasivši više od 70.000 mladih života ugroženih tetanus oboljenjem.\nOno što također treba naglasiti jeste da je početkom mjeseca oktobra lansirana web stranica pod nazivom www.pampers.ba na kojoj su građani Bosne i Hercegovine imali priliku dodatno se informisati o ovoj humanitarnoj kampanji. Pored informisanja, naši građani su imali priliku učestvovati u nagradnoj igri, u okviru koje je svaka majka bila u mogućnosti poslati svoje impresije ili čak literarni rad u pismenoj formi na temu humanitarne kampanje Pampers-a i UNICEF-a.\nAutoricu najboljeg rada odabranog od strane svih učesnika i posjetioca web stranice očekuje putovanje u Afriku. Tamo će zajedno sa našom ambasadoricom na projektu Pampers-a i UNICEF-a Arduanom Kurić, te sa još tri pobjednice iz Srbije, Rumunije i Bugarske i njihovim ambasadorima ove humanitarne kampanje, uručiti vakcine bolnicama na Obali Slonovače. Dobitnica nagradnog putovanja je Albina Jašarspahić iz Kaknja, koju već krajem mjeseca januara 2009. godine očekuje put za Afriku.\nKrimolovci.ba u borbi protiv kriminala\nHypo banka za dan štednje donirala preko 10.000,00 KM


Izvor: B92, 12.Sep.2019, 13:38\nKada govorimo o naučno-fantastičnim hororima i "Immersive sim" žanru, prosto ne možemo da zaobiđemo ime System Shock.\nTaj legendarni naslov iz 90-ih je postavio temelje za ovakve tipove igara, i sa velikim pravom, rame uz rame sa Half-Lifeom, zauzima važno mesto u istoriji igara, posebno onih iz poslednje decenije 20. veka.\nTrenutno se na svim poljima radi barem nešto oko ovog klasika, tako da je budućnost franšize trenutno svakako svetla, iako je poslednjih godina bilo trnovito. Na rimejku keca se sada stabilno radi, a nedavno je najavljeno da će dvojka dobiti svoju “enhanced” verziju.\nSada nam je stigao i novi trejler za trojku, koji možete pogledati ispod. Iako veoma kratak, u ovih minut...


Hoće li porodilje u cijeloj Federaciji BiH uskoro dobijati 1.000 KM mjesečno, Novalić zatražio hitno usvajanje zakona - GuGu mama&co.\nVi ste na:Home»Lifestyle»Aktivnosti»Hoće li porodilje u cijeloj Federaciji BiH uskoro dobijati 1.000 KM mjesečno, Novalić zatražio hitno usvajanje zakona\nPremijer Federacije Bosne i Hercegovine Fadil Novalić uputio je inicijativu predsjedavajućima oba doma Parlamenta FBiH da usvoje zakon kojim bi sve porodilje u entitetu dobijale po 1.000 KM.\nNovac bi bio izdvojen iz transfera 200 miliona KM koje Vlada Federacije BiH daje kantonima svake godine za reforme, a bio bi omogućen usvajanjem budžeta koji je Vlada FBiH uputila u parlamentarnu proceduru.\n“Uz apsolutno opredjeljenje da sve majke porodilje moraju imati jednaka prava na naknadu u cijeloj FBiH, uputio sam inicijativu predsjedavajućima Zaimoviću i Martinoviću da pod hitno stave na usvajanje zakon o materijalnoj podršci porodicama s djecom. Usvajanje tog zakona, kao i ovogodišnjeg federalnog budžeta, čiji prijedlog je Vlada FBiH, također, poslala u parlamentarnu proceduru, koji uključuje i transfer od 200 miliona KM kantonima, osigurat će se izdvajanje sredstava koje će kantoni moći iskoristiti za naknade svim porodiljama, kako ne bi bile diskriminirane u odnosu na majke u Sarajevu”, izjavio je premijer Novalić.\nFadil Novalić traži da federalni parlamentarci po hitnom postupku na dnevni red sjednica domova stave usvajanje Prijedloga zakona o materijalnoj podršci porodicama s djecom u FBiH, koji je Federalna vlada utvrdila i u parlamentarnu proceduru uputila prošlog mjeseca.\nKako su kazali iz Vlade FBiH, taj akt uređuje prava i zaštitu porodica i djece, ističući da je, s obzirom na transfer kantonima koji je planiran u Prijedlogu budžeta FBiH za 2022. godinu, ovo ujedno i prilika da se na jednoobrazan način riješi pitanje isplata naknada porodiljima u cijeloj Federaciji BiH”.\nO ovome je u proteklom mjesecu bilo dosta riječi zbog toga što je Skupština Kantona Sarajevo usvojila Prijedlog zakona o izmjenama i dopunama Zakona o socijalnoj zaštiti, zaštiti civilnih žrtava rata i zaštiti porodice s djecom, čime je omogućeno da sve porodilje u KS godinu dana dobijaju mjesečnu naknadu u iznosu prosječne plate u FBiH.\nNakon toga je vladajuća većina u KS pozvala vlasti u FBiH da isto omoguće i na entitetskom nivou, a pritisak je pravila i javnost, no Novalić poručuje da je zakon koji propisuje mjesečnu naknadu nezaposlenim porodiljama u iznosu od 300 KM upućen u Parlament još 7. decembra 2021., prije nego što je Vlada KS usvojila svoj zakon.\n“S obzirom na to da se ovih dana u javnosti pojavljuju brojne populističke izjave i saopćenja koja imaju očit predizborni prizvuk, ističem da je Vlada FBiH Prijedlog zakona o materijalnoj podršci porodicama s djecom u parlamentarnu proceduru poslala 7. decembra 2021. godine. Kako se akt već nalazi u Parlamentu FBiH, smatram neophodnim da se uvrsti na dnevni red narednih sjednica Predstavničkog i Doma naroda te da se tamo i izglasa njegovo konačno donošenje”, dodao je premijer Novalić.\nPredhodni ČlanakVojtina funkcionalna dijagnostika Primjena položajnih reakcija u procjeni motoričke zrelosti djeteta\nSljedeći Članak Razvoj vida: Kad bebino oko bježi


Vučić: Ukoliko su Stefanović ili njegov otac radili protivzakonito, odgovaraće | N1 Srbija\n05.11.2019. |21.56 >23.31 |\nPredsednik Srbije Aleksandar Vučić izjavio je kako je ministru unutrašnjih poslova Nebojši Stefanoviću rekao da će - ako su on ili njegov otac Branko Stefanović uradili nešto protivzakonito u fabrici "Krušik" - morati da odgovaraju pred licem pravde.\nU emisiji "Upitnik" Radio-televizije Srbije Vučić je rekao da će i on odgovarati ako je prekršio zakon, a da su i on i Stefanović spremni da idu na poligraf. Upitan o sukobu interesa, Vučić je rekao da je Branko Stefanović samo "običan zaposleni" u firmi GIM, a na pitanje o dozvoli koju dodeljuje MUP, na čijem je čelu Nebojša Stefanović, da je za izvoz oružja potrebno pet dozvola.\n"Šta to znači, ako je pekar onda ne može da bude član porodice ministra (poljoprivrede Branislava) Nedimovića zbog žita koje dobija sa naših polja", pitao je Vučić.\nOn je istakao da lično nikada nije učestvovao u trgovini oružjem, navodeći da je država u namensku industriju uložila 50 miliona evra. Komentarišući optužbe da je ministar finansija Siniša Mali plagirao doktorat, Vučić je rekao da na Malog godinama traje hajka i da ne važe isti aršini kada se napadnu (profesori) Raša Karapandža i Danica Popović, jer se kada se oni pomenu odmah govori da je hajka. Vučić je naglasio kako će sačekati odluku Univerziteta u Beogradu, ali da je Mali u javnosti "već osuđen" i da mu "sole pamet oni koji studiraju 15 godina". "Nikada neću da branim lopove i plagijatore i ne pada mi na pamet da sebe nipodaštavam i svoju diplomu.\nAli ne podnosim da oni koji su najgori po tom pitanju kritikuju one za koje nemaju dokaze", rekao je Vučić. Na pitanje o aferi u kojoj se bivši direktor Koridora Srbija Zoran Babić optužuje da je na naplatnoj stanici Doljevac učestvovao u udesu u kojem je poginula Stanika Gligorijević, Vučić je rekao da "što se tiče Babića, državni organi su uradili sve".\nOn je najavio da će, kada bude donet zakon o poreklu imovine, tražiti da se prvo ispita njegova imovina i imovina svih članova njegove "uže i šire porodice". Vučić je naveo i da je - u vreme kada je pokrenuta afera "Tamnava" - rekao da on ni jednom novinaru, ni mediju neće plaćati reket i poručio: "Pišite šta hoćete, lažite šta hoćete".\nPredsednik Srbije je dodao i da on pušta sud da odlučuje, iako postoje mnogobrojni pritisci. Vučić je, govoreći o optužbama Lazara Lešnjaka da ga je predsednik opštine Stari grad Marko Bastać zlostavljao i da je umešan u korupciju, rekao kako sada postoji "još jedan uzbunjivač" koji je govorio o toj korupciji.\nO doktoratu Malog govore oni koji studiraju 15 godina\nOn je govoreći o doktoratu ministra finansija Siniše Malog rekao da o tome govore ljudi koji studiraju 15 godina.\nUložićemo 500 miliona evra u izgradnju stanova za mlade bračne parove\nPredsednik Srbije Aleksandar Vučić izjavio je da država planira da izdvoji 500 miliona evra za izgradnju stanova za mlade bračne parove.\n"Hoćemo da ponudimo budućnost mladim ljudima. Tražićemo da minimalno plaćaju kako bi se obezbedili i mogli lakše da se odovoje od svojih roditelja", rekao je Vučić. Naveo je da se radi o bespovratnim sredstvima i stanovima koji će da budu izuzetno jeftini.\nVučić je naveo da bi taj projekat trebalo da zaživi 2020. godine. Kazao je da država planira da izdvoji i 500 miliona evra za ulaganje u digitalne infratsrukture.\nNeki ministri neće biti u Vladi Srbije\nVučić je večeras da mnogi ministri iz redova SNS više neće biti deo Vlade Srbije, ako naprednjaci dobiju izbore. On je za Radio-televiziju Srbije rekao da je pitao i koalicione partnere i članove SNS zašto se ne bore više i upitao ministra zaštite životne sredine Gorana Trivana zašto se ne oglašava o zagađenju vazduha, napominjući da to važi i za mnoge druge.\nGovoreći o odnosima sa Socijalističkom partijom Srbije (SPS) Vučić je rekao kako ne voli da "iznosi prljav veš", ali da se javio počasni predsednik SPS Milutin Mrkonjić koji je "napao" SNS zbog hajke, a da on (Vučić) ne zna o kakvoj je hajci reč i poručio da ni SPS, ni drugi koalicioni partneri, ni sami članovi SNS nisu mnogo glasni kada se napada Vlada. On je dodao da je zabranio članovima SNS da se o tome izjašnjavaju, a da je tu zabranu prekršio samo Darko Glišić.\nNa pitanje da li misli da SPS stoji iza Mrkonjićeve izjave, Vučić je rekao: "Pa naravno! Ne, nego SNS ne stoji iza izjave Nebojše Stefanovića".\nUpitan zbog čega nema dijaloga vlasti i opozicije, Vučić je kazao: "Oni imaju dijalog sa testerama, mi imamo dijalog sa narodom". "Tražili su da imaju pravo da podnose najbesmislenije amandmane, tražili su javna slušanja, budžet kao posebnu tačku, duplo vreme za budžet. Sve su dobili, ali njih to ne interesuje", rekao je Vučić i dodao da je opozicija tražila da on kao "najgori diktaror" uvede vanredno stanje i odloži izbore.\nNa pitanje kako vidi tvrdnje da vodi funkcionersku kampanju, Vučić je rekao da ne zna kako neko vidi kampanju u tome što on razgovara sa izaslanikom SAD Metjuom Palmerom, što mu "nimalo nije prijatno".\n"Voleo bih da SzS izađe na izbore"\nVučić je izjavio i da bi najviše voleo da Savez za Srbiju izađe na izbore kako bi videli koliko će da dobiju glasova.\n"Ja bih najviše voleo da oni izađu na izbore da vide koliko će da dobiju glasova. Ali postoje i neke druge opcije koje će u budućnosti da predstavljaju značajniju opozicionu snagu", rekao je Vučić.\nSrbija ne namerava da kupi S-400\nPredsednik Srbije rekao je i da Srbija nema nameru da nabavlja ruski raketni sistem S-400 jer nema novac za to, ali da će nastaviti da se naoružava opremom zbog koje joj ne prete američke sankcije.\n"Imamo avijaciju koja je mnogo jača nego što je bila ranije, pojačavaćemo se i u protivvazdušnoj odbrani, i sa pancirom, i drugim stvarima koje nisu na listi za (američke) sankcije. Ja sam odgovoran čovek, pregledam 100 puta te papire, pogledam šta je na listi za sankcije, kako da se provučemo kao 'kuče kroz tarabu', vodim računa da Srbija bude sve jača", rekao je Vučić.\nUpitan zašto je u ponedeljak na konferenciji za novinare sa specijalnim izaslanikom američkog državnog sekretara za Zapadni Balkan Metjuom Palmerom prećutao njegovu nedavnu poruku da Srbija neće ući u EU dok ne prizna nezavisnost Kosova, Vučić je rekao da nije govorio o tome zato što je "hiljadu puta ranije" to rekao, ali je dodao da je pred Palmerom kazao da su "i Amerikanci, i Nemci i Englezi pogazili sve principe vladavine prava formiranjem vojske Kosova".\nBaron Minhauzen mu nije ni do kolena. Da li je makar iskren sa porodicom kada ceo zivot u politici laze?\nKoliki je tvoj deo u poslu Stefanovica?\nUŽIVO: Na snazi nove mere u Beogradu, "Arena" kao privremena bolnica 18:17 h


Vesti iz BCBP, Opada podrška građana Srbije evroatlantskim integracijama\nVaša lokacija / Beogradski centar za bezbednosnu politiku / Aktivnosti / Vesti iz BCBP / Opada podrška građana Srbije evroatlantskim ... /\nBezbedni, samodovoljni, ali zabrinuti za budućnost: građani Srbije o ličnoj i nacionalnoj bezbednosti\nČega se plašimo, ko nas štiti? - predstavljanje rezultata istraživanja javnog mnenja\nJavnost Srbije o bezbednosti\nOpada podrška građana Srbije evroatlantskim integracijama\nDatum: 17. oktobar 2012.\nPredstavljanje prvog dela nalaza istraživanja javnog mnjenja „Građani Srbije o bezbednosti " izazvalo je veliku medijsku pažnju i brojne priloge na ovu temu.\nPredstavljanje rezultata istraživanja javnog mnjenja, autor fotografije „Medija centar Beograd"\nSve je manja podrška građana Srbije za ulazak u EU i sve više ljudi se protivi učlanjenju u NATO, dok je Rusija sve omiljenija, a vojna neutralnost najpoželjniji okvir bezbednosne saradnje - pokazalo je istraživanje javnog mnjenja Beogradskog centra za bezbednosnu politiku obavljeno tokom septembra 2012. godine.\n"Podrška ulasku Srbije u EU opada i za tu opciju je sada 47 odsto građana. Pad evroentuzijazma i porast evroskepticizma u Srbiji posledica percepcije uslovljavanja daljeg napretka ka EU i odgovora vladajućih političara, od kojih se u poslednjih mesec dana uglavnom čuju samo negativne izjave o EU" izjavila je direktorka BCBP Sonja Stojanović Gajić na predstavljanju rezutata istraživanja.\nNajveće protivljenje evrointegracijama i najmanji nivo podrške ulasku u EU iskazuje mlada populacija, budući da su ispitanici u starosnoj grupi od 18 do 29 godina u 40,9 odsto slučajeva rekli da su za, a u 41,5 odsto protiv ulaska u EU.\n"Taj fenomen je posledica činjenice da je reč o generaciji koja je veći deo života provela u posttranzicionoj Srbiji, tako da se ne seća 90-ih, a da, istovremeno, ne vidi jasno perspektivu i bolju budućnost u EU", istakla je Stojanović Gajić.\nGrađani kao najveće spoljopolitičke prijatelje Srbije prepoznaju: Rusiju, Grčku i Kinu, a kao najveće pretnje: SAD, Nemačku i Albaniju.\nKada je reč o odnosu građana prema ulasku Srbije u NATO, rezultati nedvosmisleno ukazuju da je ubedljiva većina protiv, čak 65 odsto, dok pridruživanje Alijansi podržava svega 14 odsto ispitanih. Saradnik BCBP Zoran Krstić objasnio je da je stav prema NATO negativan iz mnogo razloga - pre svega zato što je prepoznat kao najveća spoljna bezbednosna pretnja Srbiji i pretnja nacionalnom identitetu.\n"Ipak, građani Srbije predominantno žele vojnu neutralnost - 44 odsto", zaključio je Krstić.\nIstraživanje je osmislio istraživački tim BCBP sa ciljem da ponudi odgovore na brojne bezbednosne teme sa kojima se susreće najšira javnost u Srbiji, poput odnosa prema statusu Kosova.\nDa nezavisnost Kosova ne treba priznati ni po koju cenu smatra 62 odsto građana, a mišljenje da nezavisnost Kosova treba priznati ako to vodi članstvu u EU ima 11 odsto ispitanika, dok devet odsto smatra da bi Srbija trebalo odmah da prizna nezavisno Kosovo.\nTerensko istraživanje obavio je CeSID u periodu između 18. i 25. septembra 2012. godine na teritoriji Republike Srbije, bez Kosova i Metohije. Sprovedeno je na reprezentativnom uzorku od 1203 punoletne osobe.\nGrađani Srbije između EU, Rusije i NATO\nAdobe PDF (1.06MB)| Broj preuzimanja: 1127\nPovezane teme:istraživanje, javno mnjenje, Srbija, Srbija i NATO, Evropska unija


Petak, 20. maj 2022. u 12:54\n„U cilju podrške pronatalitetnim mjerama opština će izvršiti nabavku knjiga za sve učenike za koje udžbenike ne nabavlja Ministarstvo prosvjete i kulture Republike Srpske i ovim putem obavještavam roditelje djece koja idu u kostajničku osnovnu školu da ne kupuju udžbenike“, rekao je Janjetović.\nPrema njegovim riječima, za ovu namjenu će iz opštinskog budžeta biti izdvojeno oko 35.000 KM.\n„U budžetu imamo povećan prihod i smatrali smo da trebamo dodatno reagovati u smislu pronatalitetne politike i da sredstva trebamo usmjeriti u tom pravcu. Imajući u vidu povećanje cijena, mislimo da najviše možemo pomoći roditeljima nabavkom knjiga za osnovnu školu“, kazao je načelnik.\nOn je dodao da već na idućoj sjednici Skupštine opštine ova odluka ide na usvajanje, te da je pokrenuta i procedura nabavke knjiga.\nOpština Kostajnica je ove godine za direktne i indirektne pronatalitetne mjere izdvojila 93.000 KM, a sada je taj iznos uvećan za 35.000 KM, koliko će biti potrebno za nabavku udžbenika.\nDo 20. maja ove godine u Kostajnici je rođeno petoro djece.